Bozdağ-Qobu vulkanının yerləşdiyi ərazidən\n16:57 15 Fevral 2019\nBakı. 15 fevral. REPORT.AZ/ Təbiət hadisələrinin baş verdiyi bu ərazi həm də yüzlərlə sakinin yaşadığı məkana çevrilib. Söhbət Abşeron rayonu, Qobu kəndinin yaxınlığındakı Bozdağ-Qobu vulkanının yerləşdiyi ərazidən gedir. Bura paytaxdan təxminən 15 km aralı, kənd sakinlərinin isə demək olar ki, həyətyanı sahəsində yerləşir. Hələ iki əsr bundan əvvəl ilk dəfə püskürən bu vulkan özündən bir neçə kilomet uzaqlıqda yaşayan sakinlər üçün əsl təhlükə mənbəyi sayılır. El arasında “yatmış vulkan” kimi tanınan Bozdağ-Qobu vulkanın sonuncu dəfə ötən əsrin sonlarında, 1999-cu ildə püskürüb.\nDağlıq ərazidə yerləşən vulkanın mərkəzi hissəsi turistlərin də ən çox ziyarət etdiyi məkanlardandır. Ara-sıra az da olsa püskürən vulkanın yerin səthinə çıxardığı süxurlar isə yanmış palçıq qoxusunu ətrafa səpələyir. Qış fəsli olmasına baxmayaraq, "yatmış vulkan" hələ də turistlərin axışdığı coğrafi məkanlardan biri olaraq qalır. Daha çox yay fəslində turistləri özünə cəlb edən Bozdağ-Qobu vulkanının yerləşdiyi ərazi ən çox xarici ölkə vətəndaşlarının Azərbaycanda daha çox səyahət etdiyi yerlərdən biridir. Elə biz özümüz də orada olan zaman bunun şahidi olduq. Dağın zirvəsinə qalxan avtomobillərdən düşən 3 turist vulkanik zonada sanki tədqiqat işləri aparırdılar. Vulkanın yer səthinə çıxarıb atdığı qurumuş palçıq hissələrini əllərinə götürür və şəkillər çəkdirirdilər.\nYeri gəlmişkən, vulkan dünyada ən qorxulu təbiət hadisələrindən biridir. XVII əsrdən bu günədək dünyada vulkanlar ümumilikdə 300 min insanın ölümünə səbəb olub. Bozdağ-Qobu vulkanı da Azərbaycanda ən təhlükəli palçıq vulkanlarından biridir.\nXəbərin orijinal ünvanı: https://report.az/multimedia/bozdag-qobu-vulkaninin-yerlesdiyi-eraziden


Barkaldine (Avstraliya) üçün ucuz aviabiletlər, Barkaldine (Avstraliya) / üçün ucuz aviabiletlər / Tickets.az\nBarkaldine şəhərinə, Avstraliya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Avstraliya > Barkaldine\nBarkaldine (BCI) şəhərinə aviabiletlər.\nBarkaldine şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Barkaldine şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Barkaldine şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Avstraliya, Barkaldine şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nBarkaldine şəhərinə təyyarə bileti neçəyədir\nBarkaldine və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nBarkaldine şəhərində neçə hava limanı var?\nBarkaldine şəhərində bu hava limanları var: Barkaldine.\nPopular flight destinations to Barkaldine and back\nMüştəri xidmətinə mesaj göndərmək üçün istifadəçi seansının unikal identifikatoru: 1710133721


Beyin inkişafınızı artıra bilərsiniz – Mütəxəsislər açıqlayıb\n02 December 2016 - 14:55\nBeyin inkişafınızı artıra bilərsiniz –Mütəxəsislər açıqlayıb\nMütəxəsislər düzgün addımlarla zehnimizi gəncləşdirə biləcəyimizi açıqlayıblar. Bir həftə ərzində, hər gün 1 saatlıq bu çalışmaların fərq yaratdığını iddia ediblər.\nHəftədə üç dəfə, 30 dəqiqə aralıqla, sürətli şəkildə qaçış, sizin diqqətinizi toplamağa və düşünmə gücünüzü artırmağa kömək edəcək. Eyni zamanda alzimeir və yaddaş zəifləməsi riskini də 60 faiz azaldır.\n2. Gözlərinlə məşq edin\nMançester Metropolitan Universitetində aparılan araşdırmaya görə, gözlərinizi soldan sağa sürətli bir hərəkət etdirməyiniz yaddaşınızı möhkəmləndirəcək.\n3. Səhər saatlarından yararlanın\nİş görüşməsinə gedəcəksinizsə və ya diqqət tələb edən bir işiniz varsa bunu səhərin ilk saatlarına salmağınız məsləhət görülür.\n5. Zəka məşqi edin\nDuke Medical Centre araşdırmalarına əsasən ağıl idmanı zəkanı inkişaf etdirməyin asan yoludur. Bunu etmək üçün, işə gedərkən hər gün getdiyiniz yoldan fərqli bir yol seçin, evinizin qapısını gözləriniz bağlıykən açmağı yoxlayın, heç getmədiyiniz marketlərdən alış-veriş edin. Günlük alqoritminizdə etdiyiniz xırda bir dəyişiklik belə fiziki və məntiqi tərəflərinizi inkişaf etdirəcək.\n6. Unutmamaq üçün fokuslanın\nGün ərzində qəbul etdiyimiz informasiyalrın 90-95 % -ni unuduruq, bu yaşla bağlı deyil.Keçici yaddaşla bağlıdır. Hər şeyi xatırlamağımız mümkün deyil.\nBu səbəblə əgər həqiqətən xatırlamağınız lazım olan bir şey varsa, onu uzun müddət yaddaşınıza yerləşdirməyə fokuslanmalısınız.\n7. Qısa müddətli yuxu yatın\nElm adamları sadəcə 6 dəqiqə gözləri qapalı tutmağın zehni yenilədiyini deyirlər.\nHamımız rahat və uzun müddətli yuxunun beyin üçün əhəmiyyətli olduğunu bilirik. Lakin, alman elm adamları qısa müddətli yuxuların da işə yaradığını qeyd ediblər.\n7. İkinci dil öyrənin\nLondon College Universitetinə görə birdən çox dil bilgisi olan insanlar daha çox inkişaf etmiş beyinə sahibdirlər. Alimlər bu beyinlərdə zəka və diqqəti idarə edən boz rəngli hüceyrələrin daha artıq olduğunu deyiblər.


No:009/21, Azərbaycan Respublikasının Xarici İşlər Nazirliyinin Mətbuat xidməti idarəsinin nazir Ceyhun Bayramovun Sərhəd İşləri Təşkilatının Baş direktoru general-mayor Kamal Azfar ilə görüşünə dair məlumatı\nPakistan İslam Respublikasına rəsmi səfəri çərçivəsində bu ilin 13 yanvar tarixində Azərbaycan Respublikasının xarici işlər naziri Ceyhun Bayramov Sərhəd İşləri Təşkilatının Baş direktoru general-mayor Kamal Azfar ilə görüşdü.\nSərhəd İşləri Təşkilatının Baş direktoru Kamal Azfar təşkilatın fəaliyyət sahələri barədə ətraflı məlumat verərək 45 ildən çox müddətdə Pakistanda körpülər, yollar, tuneller, eləcə də telekommunikasiya xəttlərinin və s. inşası, infrastruktur xidmətlərinin inkişafı sahəsində fəaliyyətlərindən bəhs etdi.\nNazir Ceyhun Bayramov bölgədə mövcud olan cari vəziyyəti qeyd edərək, 44 günlük Vətən müharibəsindən sonra münaqişə sonrası bərpa və reabilitasiya mərhələsinə qədəm qoyduğumuzu bildirdi. Hazırda bölgədə aparılan işlər, o cümlədən minadan təmizləmə işləri və infrastrukrur layihələri qeyd olundu. Həyata keçirilən bərpa və tikinti işlərində maraqlı tərəfdaş ölkə və beynəlxalq təşkilatlarla birgə işləməyə hazır olduğumuz vurğulandı.\nGörüşdə tərəflər əməkdaşlıq petspektivləri üzrə fikir mübadiləsi apardılar.


SAM-ın ekspertinin araşdırması Oksford Universitetinin Enerji Araşdırmaları İnstitutunda nəşr olunub » Strateji Araşdırmalar Mərkəzi\nSAM-ın ekspertinin araşdırması Oksford Universitetinin Enerji Araşdırmaları İnstitutunda nəşr olunub\nStrateji Araşdırmalar Mərkəzinin aparıcı elmi işçisi və Oksford Universitetinin Enerji Araşdırmaları İnstitutunun (OEAİ) elmi işçisi Gülmira Rzayevanın Azərbaycanın 2020-ci və 2030-cu illərdə Avropaya qaz ixracatı potensialına dair geniş araşdırması nəşr olunmuşdur. Araşdırma OEAİ İstitutunun internet səhifəsində yerləşdirilmişdir.\nAzərbaycanın zəngin karbohidrogen ehtiyatları, neft-qaz resurslarından istifadənin çoxəsirlik tarixi, neft-qaz sənayesinin inkişafı tədqiqatda ətraflı təsvir və təhlil edilmişdir. Müəllif xüsusi olaraq qeyd edir ki, Azərbaycanda neft sənaye üsulu ilə ABŞ-ın Pensilvaniya ştatından 13 il əvvəl, 1847-ci ildə hasil olunmağa başlanılmışdır.\nG.Rzayeva öz araşdırmasında “Şahdəniz” yatağının birinci (Türkiyəyə ixrac) və ikinci (Türkiyə və Avropaya ixrac) fazasının işlənməsi zamanı yaranan çətinliklər, habelə qazın nəqli üçün nəzərdə tutulan boru kəmərinin inşası və marketinq tədbirləri haqqında məlumat vermiş, prosesin gedişatı və müasir vəziyyətini ətraflı təhlil etmişdir.\nTədqiqatda müəllif eyni zamanda gələcək vəzifələrə də toxunmuş, Xəzər dənizinin Azərbaycan sektorundakı digər yataqların və perspektiv strukturların təxmini potensialı, onların mərhələli şəkildə qiymətləndirilməsi və işlənilməsinə dair təhlillər aparmışdır. Araşdırmanın nəticəsi onu göstərir ki, Azərbaycanda 2020-ci illərdə mövcud ixrac həcmindən əlavə 15 milyard kubmetr, 2030-cu illərdə isə 20 milyard kubmetr ixrac oluna biləcək qaz potensialı vardır. Bundan başqa, araşdırmada qeyd olunan bu əlavə qazın ixracatı üçün potensial bazarlar olan Türkiyə və Avropa bazarları da ətraflı təhlil edilmişdir.


22 Dekabr 2020 12:42\nSəhiyyə Nazirliyinin COVID-19-la mübarizə işçi qrupunun üzvü Nailə Daşdəmirova yaxmaların götürülməsi və evdə nəzarətə dair müsahibə verib.\nMaide.Az "Sputnik Azərbaycan"a istinadla xəbər verir ki, N.Daşdəmirova yaxmaların götürülməsi ilə bağlı bəzi məqamlara aydınlıq gətirib.\nOnun sözlərinə görə, COVID-19 infeksiyası ilə əlaqədar poliklinikalar tərəfindən yaxmaların götürülməsi aşağıdakı qaydada həyata keçirilir:\nvətəndaş özündə hər hansı bir narahatlıq hiss edərsə, dərhal sahə həkimi və ya 814 çağrı mərkəzinə müraciət etməlidir. Sahə həkimi vətəndaşda COVID-19-a şübhə aşkarlayarsa, məlumatlar təhkim olunduqları məntəqəyə göndərilir. Məntəqə işçiləri tərəfindən ev şəraitində yaxma götürülür.\nN.Daşdəmirova, məntəqələr tərəfindən yaxmaların hər gün səhər saat 08:00-dan 15:00-a qədər götürülməsini diqqətə çatdırıb.\nO həmçinin 15:00-dan 18:00-a qədər nəticəsi pozitiv çıxmış xəstələrə vitamin komplekslərinin paylanmasının məntəqə işçiləri tərəfindən icra edildiyini bildirib.\n"Kompleksə vitamin C, vitamin D3, Maqnezium, Sink, Selen və Parasetamol kimi preparatlar daxildir. Adı çəkilən preparatların qəbulu müalicə və xəstəliyin gedişatı ərzində yaranma ehtimalı olan fəsadların qarşısını almaq məqsədilə xəstələrə təyin olunur. Evdə nəzarətdə saxlanılan şəxslərə sahə poliklinikaları tərəfindən göstərilən xidmətə antibiotik və antivirus əleyhinə preparatların verilməsi, eləcə də venadaxili inyeksiyaların qəbulu daxil deyildir."\nBəzi vətəndaşlar evdə nəzarət müddəti bitdikdən sonra yenidən yaxma tələb edirlər. "Buna ehtiyac varmı?" sualına cavab verən Nailə Daşdəmirova bildirib ki, nəzarətə götürülən xəstədə 14 gün bitdikdən sonra heç bir şikayət yoxdursa, vətandaş tam sağalmış hesab olunur. Ondan yenidən yaxmanın götürülməsinə ehtiyac yoxdur. Əgər 14 gün bitdikdən sonra xəstədə şikayətlər davam edərsə, bu vəziyyət sahə həkim tərəfindən dəyərləndirilərək, xəstəlik müddəti uzadıla bilər.\nTeqlər : #Xəstədə,#gün,#bitdikdən,#sonra,#şikayət,#yoxdursa,#tam,#sağalmış,#hesab,#olunur,


Əli İnsanovu bu səbəbə görə həbsdən buraxmaq istəmirlər – A24.Az\nA24.AzDünyaƏli İnsanovu bu səbəbə görə həbsdən buraxmaq istəmirlər\nƏli İnsanovu bu səbəbə görə həbsdən buraxmaq istəmirlər\nHəbsdə olan sabiq səhiyyə naziri Əli İnsanovun nədə ittiham edildiyi bəlli olub.\nA24.Az-ın məlumatına görə, bu barədə hüquq müdafiəçisi Tofiq Yaqublu öz “Facebook” səhifəsində məlumat yayıb. “Professor Əli İnsanova qarşı həbsxanada xəstələri yanlış müalicə etdiyi iddiası ilə yeni cinayət işi açıblar”.\nBu gün səhər sabiq nazirə qarşı yni cinayət işi başlanması barədə məlumat yayaılıb. Bu barədə APA-ya vəkil Toğrul Babayev məlumat verib. Onun sözlərinə görə, dünən axşam saatlarında vəkillərə prokurorluqdan zəng edərək, bu gün sabiq nazirin cəza çəkdiyi 13 saylı Cəzaçəkmə Müəssisinə getmələri bildirilib: “Bizə dedilər ki, Əli İnsanov yenidən dindiriləcək. Onun barəsində yeni cinayət işi başlanıb”.\nSabiq səhiyyə naziri Əli İnsanov 2005-ci ilin oktyabr ayında həbs olunub. Ə. İnsanov dövlət vəsaitlərinin mənimsənilməsində və dövlət aktivlərinin qanunsuz özəlləşdirilməsinin təşkilində ittiham olunub. 2007-ci ilin aprel ayında əmlakı müsadirə olunmaqla 11 il müddətinə azadlıqdan məhrum olunub. Əli İnsanovun cəza müddətinin başa çatmasına 60 gün qalıb.\nNetenyahu Putinə ZƏNG ETDİ Adnan Oktar və "Kediciklər"i haqqında daha bir təfərrüat MƏLUM OLDU Putin təyyarənin vurulmasına CAVAB VERDİ Çindən ABŞ-a ZƏRBƏ Təhqir edilərək döyülən erməni əsgəri xəstəxanalıq oldu


XİN başçılarının görüşü başlayıb – Yenicag.Az\nAna Səhifə Siyasət XİN başçılarının görüşü başlayıb\nXİN başçılarının görüşü başlayıb\nYeni Çağ Media Qrupu – İyul 19, 2017 - 10:05\nBakıda Azərbaycan, Türkiyə və Türkmənistan xarici işlər nazirlərinin dördüncü üçtərəfli görüşü başlayıb.\nYenicag.az xəbər verir ki, məlumatına görə, görüşdə Azərbaycanın xarici işlər naziri Elmar Məmmədyarov, onun türkiyəli həmkarı Mövlud Çavuşoğlu və Türkmənistanın XİN başçısı Rəşid Meredov iştirak edir.\nNazirlər üç ölkə arasında əməkdaşlığın perspektivlərini və digər aktual məsələləri müzakirə edəcəklər.\nGörüşdən sonra XİN başçılarının birgə mətbuat konfransı keçirməsi nəzərdə tutulub.\nQeyd edək ki, Azərbaycan-Türkmənistan-Türkiyə formatında xarici işlər nazirləri səviyyəsində birinci üçtərəfli görüş 2014-cü il mayın 26-da Bakıda keçirilib. Bunun ardınca həmin ilin iyunun 5-də Türkdilli Dövlətlərin Əməkdaşlıq Şurasının IV Zirvə toplantısı çərçivəsində Azərbaycan Prezidenti İlham Əliyev, Türkiyənin o zamankı dövlət başçısı Abdulla Gül və Türkmənistanın dövlət başçısı Qurbanqulu Berdimuhamedov arasında ikitərəfli və üçtərəfli formatda görüşlər keçirilib.\n2015-ci il yanvarın 29-da Aşqabadda adıçəkilən formatda keçirilən ikinci görüşün yekunlarına əsasən, 2015-2017-ci illər üçün Azərbaycan-Türkmənistan-Türkiyə üçtərəfli əməkdaşlığının Çərçivə Proqramı qəbul olunub.\n2015-ci il avqustun 28-də Türkiyənin Antalya şəhərində hər üç ölkənin xarici işlər nazirlərinin üçüncü görüşü baş tutub. Görüşün yekunlarına dair Antalya Bəyanatı qəbul olunub. Bunun ardınca 2015-ci il oktyabrın 9-da Azərbaycan, Türkiyə və Türkmənistan arasında Xəzər tranzit keçidləri üzrə birgə Texniki Komitənin birinci iclası keçirilib.\nTürkiyə, Azərbaycan, Türkmənistan, XİN, nazirlər, Mövlud Çavuşoğlu,


Salih Salihov – 110 » Tibbqazeti.az\n“Doktor Salihov haqqında yazmaq istəyərkən mən anlayıram ki, nə qədər çalışsam da, onun necə diqqətcil, humanist və məsuliyyətli oldugunu tam catdıra bilməyəcəyəm. O, səhiyyənin təşkili, müalicə metodları, xəstəxana rejimi sahələrində bizim üçün yeni yollar açıb”. Bu sözləri tanınmış yəmənli həkim, Hodeyd xəstəxanasının direktoru Həsən Mahsani Azərbaycan səhiyyəsi və tibb elmi tarixinə istedadlı alim, klinisist, elm təşkilatçısı kimi, eyni zamanda, gözəl pedaqoq və yeni alimlər nəslinin tərbiyəçisi kimi daxil olmuş professor Salih Salihov haqqında söyləyib.\nSalih Mustafa oğlu Salihov 110 il bundan qabaq – 1909-cu ilin mart ayında Ağdaş rayonunun Bulaqotağı kəndində anadan olub. Kiçik yaşlarında valideynlərini itirən Salih böyük qardaşının himayəsində böyüyüb. O, 1929-cu ildə Bakıya gələrək, fəhlə fakültəsinə daxil olur, əvvəlcə ali pedaqoji təhsil alır. 1933-cü ildən Bakıda müxtəlif təhsil ocaqlarında pedaqoji fəaliyyət göstərməyə başlayır. Humanizmi və insanlara sevgisi onu 30 yaşında Azərbaycan Tibb İnstitutuna (ATİ) gətirir və 1939-cu ildə o, Müalicə-profilaktika fakültəsinə daxil olur. 1943-cü ildə bu ali məktəbi bitirdikdən sonra sahə həkimi, Tibb İnstitutunda klinik ordinator, Tibb Texnikumunda müəllim və direktor vəzifələrində çalışır. Salih Salihov Tibb İnstitutunda işləməklə yanaşı, səhiyyə təşkilatçısı kimi, Naftalan kurortunun direktoru (1944-1945), Semaşko adına Kliniki Xəstəxanada baş həkim və başqa vəzifələri də yerinə yetirib.\n1945-ci ildə ATİ-nin II Hospital terapiyası kafedrasının assistenti vəzifəsinə qəbul edilən S.Salihov 5 ildən sonra namizədlik dissertasiyasını müdafiə edir, 1956-cı ildə isə həmin kafedranın dosenti vəzifəsinə seçilir. 1966-cı ildə doktorluq dissertasiyasını müdafiə edən Salih müəllim elə həmin il professor vəzifəsinə seçilir və ömrünün sonuna qədər bu kafedraya rəhbərlik edir.\nProfessor S.Salihov 100-dən artıq elmi işin, o cümlədən 3 monoqrafiyanın müəllifidir. O həmçinin A.Myasnikovun “Daxili xəstəliklərin propedevtikası" dərsliyini Azərbaycan dilinə tərcümə edib.\nDaxili xəstəliklər, xüsusən ağciyər iltihabının insanları əldən salması professoru dərindən düşündürürdü və o, araşdırmalar aparırdı. Əvvəlcə heyvanlar üzərində təcrübələr qoyub müsbət nəticə əldə etdikdən sonra S.Salihov 1952-ci ildə dünya təbabətində ilk dəfə ağciyər absesinin müalicəsində penisillinin vena daxilinə yeridilməsini tətbiq edib. Salih müəllim heç bir xəstənin həyatını təhlükə qarşısında qoymamaq üçün bu üsulu ilk dəfə öz üzərində sınaqdan keçirib. Sonralar alim bu müalicə metodu haqqında XV Ümumittifaq terapevtlər qurultayında məruzə edib.\nProfessor Şuşada turşsuyun tərkibinin öyrənilməsinə cox böyük əmək sərf edərək, bu sahədə də elmi nəticələr qazanıb.\nSalih müəllim təkcə Azərbaycanda deyil, o zamankı SSRİ məkanında tanınmış, nüfuzlu həkim, alim və pedaqoq idi. Bunu belə bir fakt da təsdiq edir ki, 1956-cı ildə Salih müəllim SSRİ rəhbərliyinin qərarı ilə Yəmənə işləməyə göndərilir. Yəmən kralının şəxsi həkimi kimi fəaliyyət göstərən Salih Salihov bu ölkədə böyük nüfuz qazanır. Salih müəllim Yəmən səhiyyəsi üçün əvəzolunmaz işlər görüb. Səna və Hodeyd şəhərlərində kral feldşer məktəbləri təşkil edib və həmin müəssisələrdə tələbələrə ərəb dilində dərs deyib. Bütün bunlarla yanaşı, Salih müəllimin rəhbərliyi ilə Yəməndə stomatoloji kabinetlər, mama-ginekoloji şöbələr də təşkil edilmişdi. Kral feldşer məktəblərini bitirən onlarla oğlan və qız sonralar SSRİ-nin müxtəlif ali məktəblərində təhsilini davam etdirmiş, ixtisaslı mütəxəssis kimi vətəninə qayıdaraq, öz xalqına tibbi yardım göstərmişdi. Bu xidmətlərinə görə Salih müəllimə minnətdar olan Yəmən xalqı Səna şəhərində bu gün də fəaliyyət göstərən Salih Salihov muzeyi yaratmışdır.\nAzərbaycana qayıtdıqdan sonra Salih müəllim elmi-pedaqoji və ictimai fəaliyyətini davam etdirib. O, ATİ-də kafedra müdüri, Səhiyyə Nazirliyinin baş terapevti, Azərbaycan Ensiklopediyası Redaksiya Heyətinin üzvü vəzifələrində çalışıb. Onun rəhbərliyi altında 12 namizədlik və doktorluq dissertasiyası müdafiə edilib.\nProfessor Salih Salihovun əməyi xalqımız və dövlətimiz tərəfındən yüksək qiymətləndirilib. O, 1960-cı ildə "Əməkdar həkim" fəxri adına layiq görülüb, 1969-cu ildə Ali Sovetin fəxri fərmanı ilə təltif olunub.\nHəyatının son anınadək iş başında olan professor Salih Salihov 1976-cı ildə Tibb İnstitutunda, özünün rəhbərlik etdiyi Hospital terapiyası kafedrasında qəflətən vəfat edib.\nÖlümündən sonra onun xatirəsi əbədiləşdirilərək, Ağdaş Mərkəzi Rayon Xəstəxanasına adı verilib və xəstəxananın həyətində professorun büstü qoyulub.\nBu gün professor Salih Salihovun oğlu professor Mustafa Salihov həm bir təbabət alimi, həm bir praktik həkim, həm də tibb elminin incəliklərini yeni nəslə ötürən pedaqoq kimi, atasının yolunu şərəflə davam etdirir.\nAzərbaycan Təbabəti Muzeyinin qarşısına qoyulan əsas vəzifələrdən biri də ölkəmizin tibb elminin və səhiyyəsinin inkişafında xidmətləri olmuş görkəmli həkim və alimlərimizin fəaliyyətini indiki nəslimizə çatdırmaqdır. olub. Azərbaycan Təbabəti Muzeyinin 7-ci zalında xalqımızın yaddaşında silinməz izlər qoymuş, görkəmli alim və həkim, professor Salih Salihovun həyat və fəaliyyətini əks etdirən stend və vitrin nümayiş olunur.


Şad xəbər: Kredit faizləri azalır (Ekspert) | sizinyol.com\nŞad xəbər: Kredit faizləri azalır (Ekspert)\nMərkəzi Bankın istehlak kreditlərində komisyon haqlarının məhdudlaşdırılması ilə bağlı ötən həftəki addımından sonra faizlərin mərhələli azalacağı istisna edilmirdi.\nBu haqda iqtisadçı ekspert Vüqar Bayramov açıqlama verib. Onun sözlərinə görə, bu addım faizlərin tənzimlənməsinə hesablanıb:\n“Komisyon haqlarının azaldılmasının banklarda kredit faizlərini artıracağı ilə bağlı fikirlərin olmasına rəğmən, o zaman da qeyd etdiyimiz kimi, bu addım faizlərin tənzimlənməsinə hesablanmışdı. “Retail bankçılıqla” məşğul olan bir neçə bankın istehlak kreditləri üzrə faiz dərəcələrini artırdıqdan qısa müddət sonra əvvəlki səviyyəsinə qaytarması da məhz bundan xəbər verirdi. Bu baxımdan Mərkəzi Bankın uçot stavkasının azaldılması ilə bağlı qərarı məhz məhdudlaşdırılan komisyon haqlarından sonra banklara jest kimi də dəyərləndirilə bilər.\nİkincisi, uçot stavkasının aşağı salınması kommersiya banklarına daha aşağı faizlə mərkəzləşdirilmiş kreditlərdən istifadə imkanı verəcək. Bu isə xeyli ucuz vəsaitlər cəlb edən bankların daha aşağı faizli kredit təklif etməsinə gətirib çıxara bilər. MB-nin açıqlamasında bu sahədə ən mühüm fəaliyyət istiqamətlərindən biri bank xidmətlərinin ucuzlaşması, xüsusilə faiz dərəcələrinin enməsinin təşviq olunmasının xüsusi qeyd edilməsi də məhz bundan xəbər verir. Təbii ki, uçot stavksının endirilməsindən sonra MB bütün kommersiya banklarının sözügedən maliyyələşmədən istifadə imkanlarının genişləndirilməsinə çalışmalıdır. Bu baxımdan uçot dərəcələrinin endirilməsinin bank faizlərinin aşağı salınması üçün iqtisadi və psixoloji əsas yaradacağı istisna edilmir.\nÜçüncüsü, son 2 ayda xarici valyutalara təklifin azalması və MB-nin valyuta ehtiyatlarında müşahidə edilən artım uçot stavkasının endirilməsini mümkün etməklə yanaşı, artıq baş bankın bazara müdaxilə rıçaqlarının artdığını göstərir. Yeni maliyyə mənbələrindən vəsait cəlb edən MB intervensiya xərclərinin tənzimlənməsi fonunda məzənnə siyasətindən artıq faiz siyasətinə keçid edir. Bu isə gündəliyi milli valyutanın məzənnəsi məsələsi ilə uzun müddət zəbt edilən MB kredit faizlərinin endirilməsini yenidən öz agendasına daxil etmək istəyini göstərir.\nDördüncüsü, uçot stavkasının endirilməsinin bazara psixoloji təsirləri olacaq. Bu, eyni zamanda, kredit faizlərinin aşağı salınacağı ilə bağlı mesaj kimi də qiymətləndirilə bilər.\nBeşincisi, 2015-ci ilin dövlət büdcəsi haqqında qanuna əsasən hər 6 aydan bir dövlət başçısına kredit faizləri ilə bağlı hesabat verən MB artıq real azaldılmış faizlər ilə öz hesabatını hazırlamalıdır. Uzun müddət effektiv bank faiz dərəcələri ilə spekulyasiya edən banklar komisyon haqlarının məhdudlaşdırılmasından sonra artıq bazara elan edilən real faizlərlə daxil olmaq məcburiyyətində qalıblar. Faizlərin real azaldılması isə həmçinin bankların ucuz maliyyə resursları ilə təmin edilməsinin vacibliyi demək idi.\nAltıncısı, bu qərarından sonra MB-nin bankları real sektoru daha çox maliyyələşdməsinə təşviq etməyə çalışacağı güman edilir. Real sektoru maliyyələşdirməkdə xüsusi maraqlı görünməyən banklar aşağı uçot dərəcəli mərkəzləşdirilmiş kreditlər ilə bu sektora meyllənə bilərlər.\nNəhayət, uçot dərəcəsinin endirilməsi ilə bağlı qərarın kredit bazarına təsirlərinin qiymətləndirilməsi üçün MB-nin daimi monitorinqlər aparıb nəticələri ictimaiyyətlə bölüşməsinə ehtiyac var. Baş bankda bu addımın kredit faizlərinin enməsini sürətləndirməklə investisiyaları stimullaşdırmaq, kiçik və orta biznesin maliyyələşməsinin və əhalinin ipoteka kreditləşməsinin dəyərinin optimallaşmasına monetar zəmin yaratmaq məqsədilə atıldığını bəyan etməsini nəzərə alsaq, deməli, müəyyənləşdirilmiş hər bir indikator üzrə monitorinqin aparılmasına ciddi ehtiyac olacaq”\nÖlkə dovlet budcesi faiz komisyon haqlarından kreditlərdən merkezi bank valyutalara Şərh yazın


Azərbaycan dünyanın ən güclü ordularının siyahısında |\n“Global Firepower” təşkilatının reytinqinə əsasən,2017-ci ildə Azərbaycan Silahlı Qüvvələri “dünyanın ən güclü ordusu” siyahısında 58-ci yerdə qərarlaşıb. Qoymətləndirmə zamanı 50-dən çox müxtəlif amil nəzərə alınıb.\nBizimyol.info xarici mediaya istinadən xəbər verir ki, reytinq cədvəlində Gürcüstan 82-ci, Ermənistan isə 93-ci pillədə qərarlaşıb.\nİlk onluqda müvafiq olaraq ABŞ, Rusiya, Çin, Hindistan, Fransa, Böyük Britaniya, Yaponiya, Türkiyə, Almaniya və Misir yer alıb.\nHesabatda qeyd olunur ki, Azərbaycan ordusunun sayı 374 500 nəfərdir, səfərbərlik zamanı isə 3 750 000 nəfər hərbi xidmətə çağırıla bilər. Məlumatda Azərbaycan Hərbi Hava Qüvvələrinin sərəncamında 18 qırıcı, 29 hücum, 64 nəqliyyat, 19 təlim təyyarəsi və 93 helikopter (onlardan 17-si hücum helikopteridir), Silahlı Qüvvələrin silahlanmasında isə 520 tank, 1590 zirehli texnika, 359 artilleriya qurğusu, 191 Reaktiv Yaylım Atəşi Sisteminin olduğu bildirilir.\nDünyanın ən nüfuzlu “Global Firepower Index” reytinqi rGFP məlumat bazasının məqsədi dünya silahlı qüvvələri haqqında informasiya toplamaq, təhlil və çıxarışlar etməklə məşğuldur.


Literaz.com | Litvalı qadın rəssamlar fallosa qarşı\nLitvalı qadın rəssamlar fallosa qarşı İkinci cins (qadın guşəsi)\nŞəxsilər nə zaman siyasiləşir\n1974-cü ildə Liz Foqel “Feminist Studies” jurnalının oxucularına müraciət edərək soruşurdu:” Keçən on illikdə qadın azadlıq hərəkatı faktiki olaraq bütün sferalarda bəşər cəmiyyətinin təcrübələri məsələlərini araşdırmışdır. Bəs niyə biz incəsənət haqqında bu qədər az eşıdırık? Nəyə görə incəsənət başqa sferalarla müqayisədə, hələ də müasir feminizmdə ümumu dəyişkənlik tendensiyasından geridə qalır?” Bu gün də aktual olan bu məsələ qoyulan bu sualla daha da aktuallaşır ki, niyə də ənənəvi plastik dilin xüsusiyyətlərinə deyil, bədii təcrübələrdə formalaşan( ya da məhdudlaşan) gender markalaşmasına, qadın təcrübəsinin praktiki vizual əks olunmasına imlkan yaradılması barədə düşünməyək.\nLiz Foqelin kontekstindən yanaşaraq biz müasir litvalı rəssamların- Kaze Zimblitin, Dalya Kasçunaytın, Ruta Katilyatın Asta Rastauskinin və digərlərinin yaradıcılığını analiz etmək istəyirik. Onlar əslində bir-birlərindən çox fərqlidirlər, lakin onları birləşdirən ümumi cəhətləri və plastik dillərinin oxşarlığını qeyd edə bilərik. Ancaq bizim məqsədimiz onların oxşar cəhətlərini deyil, Liz Foqel kontekstindən yanaşaraq incəsənətdə qadın təcrübəsini, yəni realda adı ola “Qadın təcrübəsinin vizualığı”-nı araşdırmaqdır.\n“Qadın təcrübəsinin vizuallığı” anlayışının mənasını bilməyə cəhd etsək, onun bir birbaşa feminzmdə “Qadın subyektivliyi” ilə sıx bağlı olduğunu görə bilərik. Qadın subyektivliyi dedikdə çoxbiçimlilik və qeyri-individuallığı ilə oturmuş binar və fallik məntiqə müqaviməti başa düşülür. Klassik feminizm nəzəriyyəçilərinin fikrincə qadın təcrübəsi mən/başqası/ subyekt/obyekt daxili/xarici/rasional/emosional aktiv/passiv/əksliklərlə ziddiyyətin varlığını təsdiq etmir. Qadın dünyası həmişə ambivalentlik(ikisindən birini seçmə)(in-between) içərisində və oturuşmuş binar müqavimətin rigidliyini və qadın “təmizliyi” tabusunu çeynəməməlidir. Elə strukturun qeyri-müəyyənliyi də qadın viziuallığı strategiyasını anlamağın açarlarından biridir və buna uyğun olaraq qadın incəsənətinin təcrübəsi də fallik hegemonluğu inkar etməkdən, özünün oturuşmuş”kişi” dünyagörüşü ilə nəsnələrə baxışı(fetişləşdirilmiş)- qadın bədəninin maddiləşdirilməsi, qiymətdən salınması, hissələrə bölünməsindən qaçışdır. Başqa cür ifadə etsək rəssam özünü ifadənin metodlarını seçərkən öz ehtiraslarına baş vurmadan yaradacağı obyekti dərk etməlidir. Yəni onu araşdırmalıdır,(tablonun səthi=qadın bədənidir)onunla əlaqənin ən intim anlarından zövq almalıdır və qətiyyən nəzarəti itirmədən subyektlə/obyektlə təhlükəsiz məntəqəyə ayaq basmalıdır.(rəssam vs tablonun səthində =kişi vs qadın) Fırçanın boyasından o səthə süzülmək, orada hökm etmək arzusunu reallaşdırarkən həmin rəssamlar bunun əksinə olaraq subyektin ziddiyyətlərini ifadə etməyə cəhd edirlər və özlərini eyni anda həm subyekt, həm də obyekt kimi qəbullanmağa çalışırlar. Bu da onları elə bir ifadə vasitələri axtarmağa sövq edir ki, həm işin ambivalentliyini-ruhi vəziyyətin duyğusal vəziyyətini əks etdirə bilsinlər, həm də onu yad baxışların nəzarətinə keçməsinin qarşısıni almağa əngəllər törətsinlər. Ağciyərlər Sanki fırçanın işığında (KazeZimbiltin,Dali Kasçyunaytın, Ruti Katulyatinin,Asti Rastauskinin işlərində)ütülənir, yumuşalır və karton kağızların səthində ona daxil olurlar-özləri onu dəyişdirir və transformasiya edirlər. Onların tablonun” bədəninə” girmək kimi arzuları yoxdu, onlar ona hökm etmək niyyətində deyillər. Bunların yerinə onlar yaratdıqları ilə birgə fəaliyyətə keçərək, səthi transformasiya edərək bədii məqsədin ayrılmaz hissəsinə çevirirlər. Aktiv müdaxilə ilə passiv qəbullanmanının birləşdirən isə qarşılıqlı ideyadır. Sanki piqment kütləsi təsvir olunan səthlə qovuşur, kağızın, kartonun, kətanın daxilinə süzülür. Adətən boyanın-rənglərin izi belə qalmır- qeyri-maddi bir rənglər toplusu və ya məchul bir tekusturaya çevrilir.\nKondisiyalaşdırılma Rozmari Bettertonun qeyd etdiyi kimi yaradılanınla səthi tanışlıq, dayazlıqla interpretasiya olunarsa, bu tablonun uğursuz təsviri kimi də alına ilər. O, Vilyam Parkerdən sitat gətirərək bildirir ki, sürtkü(boya) ifadə çatışmamızlığı ilə müşayət olunarsa, rəssamlıq kimi qəbul oluna bilməz, çünki əsl əsl usta daxili qüvvənin və stiumulun müdaxiləsini hiss edərək fırçanın piqmentlərindən kətana tökülən materiyanın yaradılışı ilə yüklənməlidir. Lakin Bettertonun mülahizəsinə əsasən rəssamlığın bu cür anlama prossesi gender idealogiyalarının və yalnız boyanın özbaşnalığını və ekspessivliyini qiymətləndirən, hətta kişi seksuallığını aşkarlayan modern rəssam-geniyalar mifi yaradır. Bettertonun fikrincə qadın seksuallığını göstərişli ifadələrlə reprezentasiya edərək ənənəvi vizual kodların ifadə edilə bilməyəcək vasitələri ilə fərasətli və tədqiqedici baxışları yoldan çıxarmaq yolverilməzdir.\nElə buna görə də müasir litvalı rəssamlar qadın təcrübəsini, xüsusilə də qadın seksuallığını ifadə edərkən qadın mövzusuna sıx bağlıdırlar.Müxtəlif bədii usullardan (abstrakt rəssamlıqdan tutmuş vidoeinstalizasiyaya qədər) istifadə edərək onlar elə bir qadın məkanı yaratmağa çalışırdılar ki, ora heç bir “Fallik qanunlar” hər hansı müxtəlif plastik metoforalar vasitələrlə belə sıza bilməsin. Xüsusilə yaşlı və orta nəsil Litva rəssamları poetik metaforalara , arxetip obrazalara abstrakt formanın dillərinə meyl göstərirlər ki, bu da onlara qadınlığın reprezentasiyansını vermədən banal təsvirlərdən qaçmağa imkan verir. Yozefi Çeyçitanın,Kaze Zimblitin, Danuta Yonkaytitin və başqalarının tablolarında abstrakt forma dilinin yardımı ilə repressiya olunmuş qadın ehtirasları dolgun və doyarcasına təsvir edilmişdir.Qadın bədəninin bütün metanomiyası ilə- kəsikləri,çatlaqları və yamaqları ilə- ortaya qoyulmasıdır ki,erotik hisslərin daha qapalı təsviri ilə nə qədər dər k olunursa o qədər də yaradıçılığın seyri də o qədər gözəl hiss olunur. Bədii qərarlılıq elə bir plastik asosasiya vasitəsi ilə ortaya qoyulur ki, sanki qəsdən göstərilir ki, qadın bədənini təsvir etmək üçün heç də “pornoqrafik”( kişi adlı subyektin normativlərinə xidmət edərək) reprezentasiya qaydalarına qaçmağa ehtiyac yoxdu. Burada xarici görkəm, daxili məkanın mövcudluğunu abstrakt işarələrlə,fırçanın ritmi, rəngli ləkələrin həmahəngliyiilə elə təcəssüm olunur ki, davamlığın olmaması daxili varlığın intim, qeyri-şüuri dərk olunmasına gətirb çıxarır.\nBu konteksdə müasir litvalı rəssamların özlərinə hər hansı bir fetişləşdirilmiş işin icracısı kimi davranırlar. Donald Kaspitin fikrincə müasir incəsənətdə fetişlər koddlaşdırılmış informasiyanın ən geniş yayılmış vasitələrindən biridir. Halbuki bu müasir litvalı rəssamlarının yaradıcılığında fetişlərdən istifadənin səbəbinə kifayət qədər yetərli dəlil deyil. Loreyn Qamman və Meriy Makinenin mülahizələrinə görə fetişlərin istifadəsi o zaman aktuallaşır ki, subyekt psixaloji rahatlıqla mövqeyini idarə edə bilsin, situasiya eyni zamanda həm məlum, həm də naməlum vəziyyətdə olsun. Çünki fetişlərin hamısının ümumi bir cəhəti odur ki, qəbul olunmayan və çaşdırılmalı faktları görməməzliyə kömək etsin. Onların fikrincə ambivalent mövqe fetişizmlə xarakterizə olunursa, rəssamların yaradıcılığında gender spesifikliyini açmağa kömək edir ki,bu da xüsusilə o zaman baş verir ki, psixoanaliz terminlərinə görə əgər nəsnə “arzuolunan” işarəsi altındadırsa və eyni zamanda ürküdücü “ana ilə əlaqə” və tənqidçilərin “ata qanunları”ilə əsaslanan ümumi dünyagörüşü vasitəsitəsi ilə tənqidə məruz qalarsa.\nYurqa Barilayt (1998) fetiş obyektlərin qadın təcrübəsini izhar edən kollaj seriyasını “Ana rolu oynamaq üçün altı qayda” yaratdı. “Ananın oyunlarından bir neçəsi.Büstqalter” kollajı körpənin psixalogiyasına daxil olan qadın şəxsiyyətinin çətin həll olunan dillemasının bir işarəsidir. Plastik obraz sanki Kristavoyun qadının, atanın simvolik məkanında möhkəmlənmək arzusu zamanı, atanın da ananın bədəninə müqavimət göstərməsi( orqazmı dərk edəndə)və eləcə də atanın simvolik qadağaları(onun erotik qüvvəsini dərk edəndə) günah və ayıb formasını alan bitməz mübarızəyə müqavimət göstərmək haqqqında sözlərini ilisturasiyalaşdırmışdır. Kollajdakı mürəkkəb mövzunun ziddiyyətliliyi ifadənin ən minimal vasitələri ilə verilir. Kağız parçasında monoxrom olaraq yalnız bir nəsnə-büstqalter var ki, bununla da bədii düşüncənin mənası və mərkəzi toplanıb. İntim qarderobun detalı demək olar ki, kollajın bütün səthini əhatə edir və ziddiyyətli hisslərə səbəb olur. O, nəhəngdir,dominantdır,əzəmətlidir və eyni zamanda qorxu və həyəcanvericidir. Şəkilin səthi görünüşündən qarışdırılmış faktura cismanı hisslər oyadır. Müşahidə zamanı bu kohnə, dağılmış materialın qırçınlarına toxunmaq,boz rəngin hər bir nüansını dərk etmək və rənglərin kağızın, ən ümdəsi qadın bədəninin qoxusunu içinə çəkmək istəyirsən. Gündəlik görülən obyekt burada bir ideala çevrilir. Biz onda heç bir çətinlik olmadan analığın dairəsinə məxsus bir nəsnəni görürürük. O nəsnə ki, onu sıxır,bağlayır, ona toxunmanın duygusunu dirildir və ona məxsusdur. Lakin kollaj ilkin analıq simbiozunun qəsidəsinə çevrilmir. Onun emosianal atmosferi eyni zamanda yox olur və ya itələyir: köhnə büstqalter kataloqlarda, televiziya kanallarında və küçə reklamlarındakı qadınlığın parodiyasına çevrilir. Digər sözlərlə isə eyni zamanda o adi bir analığı əks etdirir.( Qərb mədəniyyətində analıq ənənəsi qeyri-seksual hesab olunur ki, bu da müasir anlamda söyləsək əgər: qeyri-cazibədar bir hal hesab olunur) Beləliklə bunu ana obrazı ilə eyniləşdiririksə deməli utanmaq hissini də kənarlaşdırmış oluruq. Yurqi Barilaytın kollajlarında sanki hər bir qızı cəlb edən “ana oyunu”-nun patriarxal mədəniyyətin nəinki cəlb edən hətta öz bozluğu özündə əksetdirən məhv edici qaydalarını xatırladılır.\nLitvalı rəssamların ən gənc nəsli qadın təcrübəsi mövzusunda daha müasirdilər. Ona görə də onlar ironiya ilə marjinal qadın mövzuları olan: qadın isterikasının aqressiyasının yaşlılığının, iyrəncliyinin və patriarxat qadın streotipleri ilə silahlanırlar. Leylı Kaspustinin yaradıcılığında “Poeziya” qadın seksualığının metaforası bir menustrasiya qanı ilə misteriyaya çevrilir və qadınlığın ən hissiyyatlı aspekti ilə kreativliyi təmsil olunur. Əsərlərini yaradarkən rəssamlar ən intim qadın təcrübələrindən bəhrələnmişlər. Təsadüfü deyil ki,”Həyat ağacı”(1998) işində o həyat ağacı ideyasında o dəyirmi ləyənə qoyulmuş ( belə ləyənlər əvvəllər xəstəxanalarda istifadə olunardı) virtiual(kompyuter qrafikindən) plasenta obrazından istifadə edib. “Labirint” (1997) işində isə o İlahənin “qarnında” buğa qanına hopdurulmuş ağ daşlardan labirint düzəldib. “Qara yağış”(1993)əsərində də bu üsul qadın magiyasının aktına çevrilir.Sanki unudulmuş şaman ritualları rəssamın hökmü ilə boyanın kor-təbiiliyi ilə ilan doğan qadın vulvasına çevrilir və bu da özlüyündə yenidən rənglərin formasız, fakturasız, xəttlərsiz, dairəvi boşluğuna çevrilir. Leyli Kapustina heteroseksual kişinin mükəmməl obyektine çevrilə bilən “cilalanmış”, hamar səthli çılpaq qadın bədənini rəsm etməkdən imtina etmişdir.Tabloların bədii qəbullanması həm lamisə aspektləri ilə- rənglərin fakturaları ilə, qurdların kollajı ilə insan tükü ilə, həm də qadın təcrübəsinin sakral hissiyat ilə yanaşı, fizioloji iyrənmə hissini də tətikləyir. Bu tablolarda əzəli bir qüvvə ilə açıqlanır ki,mədəniyyət qadın seksuallığının-onun kreativ potensial orqazmlığını inkar edir və boğur. Elə buna görə də Leyli Kapustina vaxtaşırı olaraq fallik vasitə olan fırçadan imtina edərək tablolarını yazır- O, rəngləri əlləri ilə yaxır və pastozlu boyanın köməyi ilə kətanın səthində rənglərin şırnağı və qatranın bərkimiş fakturaları ilə yapışqanlı və selikli qadın(ana) bədəninin metanomiyasını yaradır ki,bununla da şüurlu olaraq substansiyanın amorfluğunu nəzərə çapdırır.\nEqle Rakauskayte qadın mövzusunu “qadın əşyalarını”(toxucu dəzgahı, lent, kəsilmiş hörüklər)inistalizasiya edərək qəşəng geyinmiş ağ paltarlı yeniyetmə qızlar yaratmaqla fəhm edir. O qadın bədənini balla və yağla geyindirir və çılpaqlaşdırır. Məsələn “Balda”(1994)videoinstalizasiya özündə rəssamın özünün bədənini bütün həcmi balla doldurulmuş kameraya salınmasını əks etdirir. O orada embrion şəkli alaraq rüşeymin ana bətnində ritmik fırlanmasını xatırlatmışdır.O,şirin, ağır məhlulda üzərkən qadın cinsinin fizialogiyasının asosasiya edən nəmliyi,yapışqanlığı və selilkiyi duyğusunu oyadır. Obrazın qeyri-ikili olaraq assosasiya edilməsi mədəniyyətin qadının seksuallığını ixtisar edərək , onu infantilizmdə( passiv-oral) təqdim etməsi sterotiplerini dağıdır. Eqle Rakauskayte qeyri-seksual analığın plastik interpretasiyasının ziddinə olaraq, qadınlığın duyğulu cismaniliyini, qadınlığın və analığın seksual həyatını elan edərək qadının qadından miras aldığı semiotik,şifahi məkana müraciət edir.\nDemək olar ki,bütövlükdə litvalı rəssamların yaradıcılıqları feminist artikulyasiyada qadın təcrübəsinə aid parlaq nümunələr vermir.Onların yaradıcılıq axtarışları əsasən öz plastik ritorikalarını qərb incəsənəti ilə bağlamaq cəhdlərindən başqa bir şey deyildir ki, bu da feminizmin nəzəri postulatlarının dərindən dərk edilməsi və onların şüurlu şəkildə mənalandırılması anlamına gəlməz. On il öncə Liz Foqelin qaldırdığı incəsənətdə ləngimələr(geridə qalmaq) məsələsi hələ litva konteksində həll olunmamış haldadır. Halbuki bunu dərk edən rəssamların ( hər iki cinsdən)cəhdlərində vizual diskurslar ( həmçinin siyasiləşdirmə)yaranır. Ola bilsin ki, onların qeyri-sabitliyi bədii mətnin oxunması zamanı meydana çıxır. Ona görə də qadının qadın üçün yaratdığı məkan-terra incoqnita ilə hasarlanmış patriarxal tabuların hökmranlıq etdiyi,ən məhrəm və məchulların məskunlaşdığı yer həm də siyasiləşə bilər, əgər biz anlayıb,təsvir edə biliriksə.\nTərcümə: Ülviyyə Tahir


19.08.2019 23:00 142\nBalqabaq tumunu az qala hər kəs sevə-sevə yeyir. Lakin son araşdımadan sonra onun bir çox zərərləri məlum olub. Milli.Az medicina.az-a istinadən sözügedən çərəzin bilinməyən ziyanları haqqında yazını təqdim edir.\nALLERGİK XÜSUSİYYƏTİ VAR\nBalqabaq tumunun tərkibində olan maddələr fərdin orqanizminə görə müxtəlif təsirlərə yol açır. Bunların içində ən təhlükəlisi isə məhz allergiyadır. Qarpız və xiyara qarşı allergiyası olan insanlar balqabaq tumundan uzaq durmalıdır.\nDUZ SƏVİYYƏSİ YÜKSƏKDİR\nTərkibində duzun səviyyəsi olduqca yüksəkdir. Eyni zamanda natrium da yüksəkdir. Sağlamlıq balansını qorumaq üçün duz səviyyəsinə diqqət etmək lazımdır. Bunun üçün də balqabaq tumu çox istifadə etmək olmaz.\nDƏRMANLARLA BİRGƏ İSTİFADƏ ETMƏYİN\nBalqabaq çəyirdəklərinin dərman istifadə edilən zaman qəbulu barədə dəqiq elmi məlumat olmasa da, tövsiyə edilmir. Hər hansı əks təsiri ola biləcəyi üçün dərmanlarla eyni ərəfədə istifadə etmək məsləhət deyil.\nSONSUZLUĞA SƏBƏB OLA BİLİR\nBalqabaq tumunun ən böyük zərərlərindən biri də çox yeyildiyi halda sonsuzluğa yol açmasıdır. Zamanla qısırlıq və bu kimi sonsuzluğa yol açan xəstəliklərə tutulmaq istəmirsinizsə, ifrat dərəcədə balqabaq tumu yenməyin.\nİSHALA YOL AÇIR\nKalori baxımından olduqca yüksəkdir. Ona görə də ishala səbəb ola bilir. Həzm sistemində narahatlıq yaşamaq istəmirsinizsə həddindən çox qabaq tumu yeməkdən qaçın.\nSIZANAQ YARANMASINA SƏBƏB OLA BİLİR\nHəddindən çox balqabaq tumu o qədər də duz deməkdir. Bun görə də cildinizdə sızanaq və bu tip iltihablı yaraların çıxamsına şərait yaradır.


Meteohəssas insanlar üçün sabah gün əlverişli keçəcək\n12:03 19 Yanvar 2021\n13:23 11.01.2021 (Yenilənib 13:29 11.01.2021) Qısa URL\nTibbi-meteoroloji proqnoza gəldikdə isə, yanvarın 12-də Bakıda və Abşeron yarımadasında meteoroloji amillərin zəif və mülayim tərəddüdü gözlənilir ki, bu da meteohəssas insanlar üçün əsasən əlverişlidir.\nBAKI, 11 yanvar — Sputnik. Sabah Bakıda və Abşeron yarımadasında hava şəraitinin buludlu olacağı, bəzi yerlərdə çiskinli yağış yağacağı gözlənilir. Şimal-şərq küləyi gündüz cənub küləyi ilə əvəz olunacaq.\nSputnik Azərbaycan Milli Hidrometeorologiya Xidmətinin verdiyi məlumata istinadla xəbər verir ki, havanın temperaturu Abşeron yarımadasında gecə 2-5, gündüz 7-9 dərəcə isti, Bakıda gecə 2-4, gündüz 7-9 dərəcə isti olacaq. Atmosfer təzyiqi 765 mm civə sütunundan 769 mm civə sütununa yüksələcək, nisbi rütubət 75-85 faiz təşkil edəcək.


2021, 20 İyun, bazar, Bakı vaxtı 09:55\nQalmaqaldan sonra Milli Məclis hökumətin hesabatının müzakirəsini davam etdirir\nMartın 16-da Milli Məclisin iclasında qalmaqal düşdü. Baş nazir Artur Rasizadə hökumətin hesabatının təqdim etdi. Ondan sonra müzakirələr başladı.\nBitərəf deputat Hüseyn Abdullayev bu hesabatı qəbul etmədiyini bildirdi: «Baş nazir, Nazirlər Kabineti deputatları ələ salırlar. Bizim sorğularımıza cavab vermirlər, sonra isə gəlib parlamentdə belə hesabat verirlər. Bu təhqirdir, deputatları ələ salmaqdır».\nHüseyn Abdullayev danışan zaman mikrofonu kəsildi və buradan da qalmaqal başladı. Bu zaman deputat yerindən danışmağa başladı, onun dediklərini Müsavat deputat qrupundan Pənah Hüseyn dəstəklədi. Deputatların bəziləri isə gülməyə başladıqda, Hüseyn Abdullayev dedi: «Elə güldüyünüzə görə də bu vəziyyətə düşmüsünüz».\nAna Vətən Partiyasının sədri Fəzail Ağamalı ona cavab verdi. Bu zaman hər iki deputat bir-birinə yaxınlaşdı və dava düşdü. Hüseyn Abdullayev Fəzail Ağamalıya yumruq vurdu və o yerə yıxıldı. Digər millət vəkilləri onları sakitləşdirdilər. Hüseyn Abdullayevi zaldan bayıra çıxarıblar.\nFəzail Ağamalı deyib ki, məsələ İntizam Komissiyasında araşdırılmalıdır. Spiker Oqtay Əsədov da məsələnin komissiyada araşdırılacağını dedi.\nHazırda parlamentin iclası hökumətin hesabatı ilə davam edir.


Əsas Xəbərlər Marcom Xəbərləri Marcom Krizis Kommunikasiya Planına Uyğun Fəaliyyət Göstərir.\nMarcom şirkəti ipoteka layihəsi üzrə işləri tamamladı\nŞirkətin icraçı direktoru Ceyhun Fərzəliyevin sözlərinə görə 2018-2019-cu illərdə yaratdıqları xidmətlər hal-hazırda şirkətlərin ən çox axtardıqları xidmətdir.\n“Bu gün marketinq departamenti saxlamaq kiçik və orta şirkətlər üçün əlavə xərc, zaman itkisi və riskdir. Apardığımız araşdırmalar göstərir ki, bir çox şirkətlər öz marketinq sahəsi üzrə çalışan əməkdaşlarının fəaliyyətlərindən narazıdırlar. Bunun da öz obyektiv və subyektiv səbəbləri vardır. Biz bu məsələləri təhlil edərək 2018-ci ildə outsors marketinq xidmətini bazara təqdim etdik. Bu xidmət şirkətlərə öz marketinq xərclərinə qənaət etməyə və şirkət daxilində marketinqə aid əməkdaş saxlamamağa imkan yaradır. Bir çox hallarda şirkətlər kadr seçimində yanlışlığa yol verir və ya yüksək əmək haqqı tələbinə görə lazım olan əməkdaşı öz şirkətinə transfer edə bilmir. Bu isə şirkətin bu istiqamətdə yanlış yol getməsinə və ya geriləməsinə səbəb olur. Outsource marketinq xidməti bu və digər neqativ halların baş verməsinin qarşısını alır. Outsource marketinq xidmətinin işləmə mexanizmi olduqca sadədir. Tərəflərarası görüş təşkil olunur. Görüşdə şirkətdə görülmüş və görüləcək işlər müzakirə olunur. Daha sonra görülmüş işlər audit olunaraq ümumilikdə görüləcək işlərin həcmi müəyyənləşdirilir. Şirkət üçün görüləcək işlər əsasında yol xəritəsi, xidmətlərin növləri, işlərin icra planı və illik qiymət cədvəli formalaşdırılır. Müştəriyə təqdim etdiyimiz qiymətlər şirkətin cari vəziyyətindən, auditin nəticələrindən və görüləcək işlərin həcmindən asılı olaraq dəyişə bilir. Bu xidmət müştərinin işlərini həm kompleks, həm də operativ şəkildə görülməsi baxımından daha əlverişlidir.


Vətəndaş məmnunluğu bizim işimizin əsas meyarıdır | ARAN qəzeti\nVətəndaş məmnunluğu bizim işimizin əsas meyarıdır\n2020-cı ilin mart ayının 16-da Ağcabədi RİH yanında Müraciətlərə Operativ Baxılma (MOB) Mərkəzi yaradılmışdır. Mərkəzdə Ağcabədi RİH-nin Sosial İqtisadi İnkişafın Təhlili və Proqnozlaşdırılması şöbəsindən 2, Sənədlərlə və Vətəndaşların müraciətləri ilə iş şöbəsindən 1, İctimai-Siyasi və Hümanitar məsələlər şöbəsindən 1, Memarlıq və Tikinti şöbəsindən 1, Hüquq şöbəsindən 1 nəfər, Könüllülərdən ibarət 2 nəfər əməkdaş fəaliyyət göstərir. Mərkəz zəruri informasiya texnologiyaları ilə təmin edilmişdir. Mərkəzin yaradılmasında əsas məqsəd rayon əhalisinin Ağcabədi RİH-ə olan müraciətlərinin operativ həll edilməsi olmuşdur. Ağcabədi RİH-i tərəfindən Mərkəzin əməkdaşları hətta ərazidə yaranmış hər hansı bir hadisəni yerindəcə həll edilməsi məqsədi ilə avtomobil və informasiya texnologiyaları avadanlıqları ilə ilə təmin edilir. Mərkəzin yaradılmasından qabaq Ağcabədi RİH-ə daxil olan müraciətlər 30 gün ərzində cavablandırılırdısa, Mərkəz yarandıqdan sonra vətəndaş müraciəti həmin və yaxud ən geci 2 gün ərzində cavablandırılır. Vətəndaşlar mərkəzə mobil, yaxud şəhər telefonları, Watssap və digər sosial şəbəkələr vasitəsi ilə müraciət edirlər. Müraciətlər mərkəzdə təmsil olunan Ağcabədi RİH-nin adiyyatı şöbələrinin əməkdaşları tərəfindən qəbul edilir, rayonun idarə və müəssisələrinin rəhbərləri ilə əlaqələndirilir və araşdırılaraq vətəndaşları narahat edən məsələlər yerindəcə həll edilir. Mərkəzin fəaliyyəti rayonun sosial-iqtisadi fəaliyyəti dövrü ilə yanaşı pandemiyanın geniş yayıldığı və 44 günlük Vətən müharibəsi dövrünü də əhatə etmişdir. Ölkəmizin bu ağır dövründə Mərkəz həm pandemiyanın, həm də Vətən müharibəsinin sərhəd rayonu olan rayonumuzun və qonşu Ağdam, Tərtər rayonunun əhalisinə yaratdığı çətinlikləri dərhal, ən geci 2 gün ərzində həll etmişdir.\nMərkəz yaradıldıqdan sonra Ağcabədi rayon İcra Hakimiyyətinə daxil olan müraciətlərin sayı ötən ilin müvafiq dövrü ilə müqayisədə 2,4 dəfə artmışdır. 2019-cu ilin mart ayından dekabr ayının 31-nə qədər rayon İcra Hakimiyyətinə 1342, 2020-ci ilin müvafiq dövründə isə 3190 müraciət daxil olub.\nÖtən il edilmiş 1342 müraciətdən 254-ü müsbət, 145-i qismən həll olunmuş, 233-ü əsassız hesab edilmiş, 609 müraciətə isə müvafiq izahatlar verilmişdir. 2020-ci ilin eyni dövrü ilə müqayisədə 3190 müraciətdən 2419-u müsbət həllini tapmışdır. Həmin müraciətlər dərhal, ən geci 2 gün ərzində həll edilmişdir. Daxil olmuş 3190 müraciətin 252-si qismən həll edilmiş, 278-nə müvafiq izahat verilmiş, 241-i isə əsassız hesab olunmuşdur.\n44 günlük müharibə dövründə cəbhə bölgəsi kimi rayonumuzun düşmənlə sərhəd kəndlərinin və qonşu Ağdam rayonu kəndlərinin sakinləri tərəfindən daxil olan 677 müraciətdən hamısı həllini tapmışdır. Hərbiçi ailələrindən daxil omuş maddi yardımla bağlı 7, əlil arabası ilə bağlı 1, hərbi qulluqçuların evlərinə təbii qaz xətti çəkilişi ilə bağlı 9 müraciətin 7-si müsbət həll edilmişdir.\nPandemiya dövründə ərzaq yardımı ilə bağlı Mərkəzə müraciət etmiş 507 nəfər rayon sakini ərzaq yardımı ilə təmin edilmişdir.\nMərkəz tərəfindən rayonumuzun fermer və sahibkarlarının çətinlikləri diqqət mərkəzində saxlanılmışdır.\nBu il suvarma suyu ilə bağlı yaranmış çətinliyə baxmayaraq, pambıq və digər əkin sahlərinin suvarılmasında onlara Mərkəzimiz tərəfindən yaxından köməklik olunmuşdur. Kanallar vasitəsi ilə suvarma suyu haqqında 308 müraciətdən 293-ü, subartezian vasitəsi ilə suvarma suyu barədə 164 müraciətin 153-ü, kənd təsərrüfatı ilə bağlı 137 müraciətdən (texnikaların verilməsi, becərmə, səpin subsidiyaların verilməsi) 124-ü həll edilmişdir. Belə ki, kanallar vasitəsi ilə suvarma suyu haqqında 308 müraciətdən 293-ü subartezian vasitəsi ilə suvarma suyu barədə 164 müraciətin 124-ü həll edilmişdir.\nŞəkərli diabet, dialez və digər xəstəlikləri olan rayon sakinlərinin müalicə və dərmanlarla təminatı barədə 50 müraciətdən 47-si, su təchizatı, su sayğaclarının quraşdırılması, cərimələr ilə bağlı 40 müraciətdən 31-i, rayon sakinlərinin rabitə və internetlə təminat məsələləri ilə bağlı 35 müraciətdən 29-u, qaz təchizatı, qaz sayğaclarının quraşdırılması, cərimələr ilə bağlı 37 müraciətdən 32-si həll edilmişdir.\nMərkəzin fəaliyyəti Ağcabədi RİHB-sı cənab Rafil Hüseynovün daimi diqqət mərkəzində saxlanılır. Gün ərzində daxil olan məlumatlar günün yekununda hesabat formasında rayon rəhbərliyinə təqdim edilir və cənab başcı öz irad və tövsiyyələrini mərkəzə bildirir. Gün ərzində bəzi müraciətlərin həllində ciddi çətinlik yaranarsa biz bu barədə mərkəzdəki daxili telefonla rayon rəhbərinə dərhal məlumat veririk və rəhbərliyin müdaxiləsi ilə çətinlik həll edilir.\nMərkəzimizin əməkdaşları müasir informasiya texnologiyalarının üstünlüklərini mənimsəyərək idarəçilik metodlarının müasirləşdirilməsində əllərindən gələni edir və yaradılmış şəraitə görə Ağcabədi Rayon İcra Hakimiyyətinin Başçısına öz dərin minətdarlığımızı bildiririk.\n“MOB”un fəaliyyəti dövrü ərzində 28 vətəndaşın Ağcabədi RİH-nin başçısı cənab Rafil Hüseynovla onlayn qaydada görüşü təşkil edilmişdir.\nAğcabədi RİHB-aparatının Sosial-İqtisadi İnkişafın Təhlili və Proqnozlaşdırılması Şöbəsinin baş məsləhətçisi.\nƏvvəlki məqaləADPU-da Gənclər Günü ilə bağlı onlayn görüş olub\nNövbəti məqalədə“Bizi birləşdirən sənət” adlı onlayn görüş keçirib


Lent.az | Ailə | Uşaqda qızdırma, qusma, öskürək varsa, nə etməli? – PEDİATR TÖVSİYƏSİ\n02 Oktyabr 2017 / 13:02\nUşaqda qızdırma, qusma, öskürək varsa, nə etməli? – PEDİATR TÖVSİYƏSİ\nBununla bağlı Ailem.az-a danışan pediatr Vaqif Qarayev bildirir ki, mövsümlə bağlı havanın hətta günbəgün dəyişməsi uşağın həm ümumi ovqatına yansıyır, həm də payızın soyuğu orqanizmə təsir edir: “İbtidai sinif şagirdləri məktəbin ümumi ab-havasına, mühitə çox çətinliklə uyğunlaşırlar. Çünki onlarda başqa rejim yaranır, həm yuxu, həm yemək, üstəlik də dərs hazırlıqları. Bunlar hamısı psixoloji yükdür. Buna görə də bu dəyişikliklər mütləq immunitetə təsir edir”.\n“Uşaqla mehriban davranın ki...”\nPediatr deyir ki, belə havalarda uşağın çantasına mütləq qalın bir geyim qoyulmalıdır: “Qidalanmada isə təbii ki payızdır, tərəvəz, meyvə nisbətən çox olmalıdır. Məktəbli uşaqların gündəlik menyularında ət olmalıdır. Meyvəni isə şirə şəklində yox, yaxşı olar ki, təbii şəkildə yesinlər. Yağışlı, çiskinli havalarda uşaqların ovqatı pozulur. Ona görə belə günlərdə onlarla daha diqqətli və mehriban olmaq lazımdır. Onlar çox ağlağan olur, evdən çıxmaq istəmirlər. Ona görə valideyn də, müəllim də daha mehriban olmalıdır ki, uşaq havanın verdiyi stressə dözsün”.\n“Valideynlər həkimə yox, əczaçıya inanır”\nV.Qarayevin sözlərinə görə, körpə yaşlı uşaqlarda qızdırma 38 dərəcədən çoxdursa və 3 gündən artıq davam edirsə, mütləq həkimə müraciət etmək lazımdır. Südəmər uşaqlarda isə günün əhəmiyyəti yoxdur. Onda qızdırma varsa, dərhal həkimə getmək lazımdır: “İlkin yardım kimi, valideynlər uşaqlara qızdırma əleyhinə dərmanlar verə bilər. Həkimin baxışına qədər parasetomol qrupundan nəsə, ya da nurofen vermək olar. Bəzən fikir verirəm, valideynlər gedir aptekə, satıcıya deyir ki, uşağımın qızdırması var. Aptekçi də ora 5 dənə dərman qoyur, valideyn hamısını alıb aparır. Bəla burasındadır ki, valideynlər əksər hallarda həkimə yox, əczaçıya inanır, onların dediyinə əməl edirlər. Amma həmin dərmanların necə istifadəsini, hansı dozada verilməsini həkim təyin etməlidir. Bəzən valideynlər gəlir deyir ki, uşağın qızdırması var, məncə, boğazı ağrıyır. Aptekçi də ona qızdırma dərmanı və iki antibiotik təyin edir. Əksər hallarda o antibiotik lazım deyil. Yəni apteklər burada tibb müəssisəsi kimi deyil, ticarət obyekti kimi fəaliyyət göstərir. Adi soyuqdəymə məsələn, iki-üç günə keçəcəkdisə, o antibiotiklərin zərərləri hesabına həmin xəstəlik daha da uzanır”.\nHəkim qeyd edir ki, südəmər uşaqlarda davamlı, 38 yarımdan çox qızdırma müşahidə edilirsə, bu, uşağın həyatı üçün təhlükəlidir: “Ona görə də özünü müalicə ilə məşğul olmaq yolverilməzdir. Özbaşına antibiotiklər təyin etmək olmaz. Çünki əksər hallarda antibiotikin təyinatına göstəriş olmur. Bu da uşağın mədə-bağırsaq sistemində ciddi problemlər yaradır. Həmçinin, yüksək qızdırmalarda uşaqlarda nazik kapilyarların partlaması nəticəsində burun qanamaları ola bilər”.\nO bildirir ki, qusma olduqda və xüsusilə üç yaşına qədər uşaqlarda təkrar qusmalar yaranarsa orqanizmdə susuzlaşma ehtimalı həddindən artıq çoxalır: “Bədən susuzlaşır, təkcə mədə-bağırsaq deyil, orqanlar da bu prosesə qoşulur və vəziyyət ağırlaşır. Əgər uşaqda iki-üç dəfədən çox qusma olarsa, həkimə müraciət edilməlidir. Məktəb yaşlı uşaqlar qusmanın yaratdığı susuzlaşmaya bir az davamlı olurlar, körpə yaşlı uşaqlar isə


Məşhur bir manikürçüə görə toy manikürünüzü necə seçmək olar - Moda və Gözəllik - 2022\nMəşhur bir manikürçüə görə toy manikürünüzü necə seçmək olar\nToy geyimi? Yoxlayın. Zərif updo? Test edildi və təsdiq edildi. Makiyaj? Əhval lövhəniz hamısını deyir. Bəs dırnaqlarınız nədi? Düğün günü manikürünüz, gözəlliyinizə qərar verərkən çox güman ki, arxa kreslo götürsə də, mütləq diqqətdən yayınmamalı idi. Düğün günü barmaqlarınızla edəcəyiniz bütün işləri düşünün - buketinizi atmaq, tərəfdaşınızın əllərini tutmaq, yeni toy məclisinizi geyinmək - siyahı davam edir. Dırnaqlarınız həmişəki kimi yaxşı görünməlidir, amma cilalanma üçün hələ çox fikir verməmisinizsə tərləməyin. BRIDES Essie ünlü dırnaq sənətçisi Mişel Saunders ilə bir toy dırnaq görünüşünə qərar verərkən nələrə diqqət etməli olduğunuzu öyrənmək üçün danışdı. Budur, o nə deməli idi.\n1. Həmişə sınaq çalışması edin\nMakiyajınız və saçınız üçün istədiyi kimi, mütləq dırnaq görünüşünüz üçün bir sınaq qaçışını düşünməlisiniz. Bu fərqli rənglər, uzunluqlar və formaları sınamaq üçün fürsət verəcəkdir. Saunders, ilk sınaq görüşünüzü böyük gündən ən azı iki ay əvvəl planlaşdırmağı təklif edir.\n2. Mövsümdən ilham al\nÇiçək mövzusuna uyğun olmalı və ya payız üçün dırnaqları mauve boya etməməlisən, ancaq ilin vaxtı və mövsümdəki çiçəklər rəng seçməyə gələndə ilham tapmağa kömək edə bilər. "Mövsümdən və ya rəng sxemindən asılı olaraq, bir gəlin ya neytral və şəffaf bir klassik saxlaya bilər və ya hamısını dərin bir qırmızı və ya qeyri-şəffaf yaşıl rənglə çıxara bilər" deyir Saunders. Qərarsızsınızsa, sınanmış və əsl kölgə ilə gedin. "Essie'nin 'Balet terlikləri' və ya yüngül qeyri-şəffaf krem kimi yarı açıq bir çəhrayı ilə getmək həmişə təhlükəsizdir. '\n3. Daimi Dırnaq Polyakına Gel düşünün\nToydan bir gün əvvəl etmək istədiyiniz ən son şey, manikürünüzü məhv etməkdən narahatdır. Əgər buna hazırlaşırsınızsa, hər hansı bir çirk və ya çipin baş verməməsi üçün bir jel düşünün. Üstəlik, toy gününüzdən ən azı iki həftə keçəcəkdir. "Gel, xüsusilə toydan sonra uzadılmış bir bal ayı varsa, yaxşı bir seçimdir" deyir Saunders.\n4. Dırnaq sənəti ilə sadə saxlayın\nDırnaq sənəti bu anda bütün qəzəbdir, lakin həmişə ebedi bir toy günü görünüşünə çevrilmir. Bu əyləncəli dizaynlara və bir az parıldamağınıza baxmayaraq atlamağınız lazım deyil. "Bir dırnaq sənətinin pərəstişkarısınızsa, toy gününüzdə bir qızıl və ya gümüş metaldan (zərgərlik nümunələrinə bənzətmək üçün) vurğu kimi istifadə edərək sadə saxlayın.\nDaha çox Gör: 8 dırnaq polyak və gəlin paltarı rənginiz sizi (və qızlarınızı) sevəcəkdir\n5. Ayaq barmaqlarını unutma\nAyaqqabınızdan və ya paltarınızın uzunluğundan asılı olaraq, barmaqlarınız toy gününüzdə belə bir görünüşə səbəb ola bilməz. Yenə də mütləq rənglənməlidir. Rəngə gəlincə? Saunders, pedikürlərin mavi bir şey geyinmək üçün ən yaxşı yer olduğuna inanır.\n6. Təcili dəstinizi sizinlə saxlayın\nDüğün günü manikürünüzə fəlakətli bir şey gəlsə, özünüzü lazımlı təcili yardım dəsti ilə silahlandırmaq ağıllı olar. Bunun içərisində bir dırnaq faylı, bir cuticle qayçı, əl kremi və əlbəttə ki, toy manikürünün dırnaq lakı saxla. Essie'nin yeni Gel Couture xətti gəlinlər üçün əla seçimdir, çünki bir mani təcili vəziyyətiniz varsa, UB lampasından istifadə etmədən cilanı yenidən tətbiq edə bilərsiniz.\nCopyright 2022 \_ Məşhur bir manikürçüə görə toy manikürünüzü necə seçmək olar...


“Gəncədəki aksiya hakimiyyətin planı ola bilər” - SİYASİLƏRDƏN ŞOK AÇIQLAMA - Hürriyyət\n“Gəncədəki aksiya hakimiyyətin planı ola bilər” – SİYASİLƏRDƏN ŞOK AÇIQLAMA\n10:28 - 10 İyul, 2018\nMirmahmud Mirəlioğlu: “Son hadisələr hakimiyyət insanlarımızın başını qatmaqla məşğul olduğu üçün baş verir”\nƏli Əliyev: “Spontan tədbirin keçirilməsi hakimiyyətə yeni repressiyalara başlamaq üçün əsas verə bilər”\n“Azərbaycanda təşkilatçısı bəlli olmayan və yaxud təşkilatçısı yalnız statuslarla müəyyənləşən hər hansı bir tədbirin baş tutacağına nəinki başqalarını inandırmaq olar, hətta o adamların özləri belə, buna inanmazlar”\nSosial şəbəkələrdə bu gün Gəncə şəhər İcra Hakimiyyətinin başçısı Elmar Vəliyevə və mühafizəçisi Qasım Aşbazova odlu silahla atəş açan Yunis Səfərova dəstək aksiyası keçiriləcəyi haqda məlumat yayılıb. Aksiyanın saat 20.00-da Gəncə şəhər İcra Hakimiyyətinin binası qarşısında keçiriləcəyi bildirilir. Buna paralel olaraq hakimiyyətin aksiyaya əngəl olmaq üçün Gəncə ətrafına Daxili Qoşunların əsgərlərini cəmləşdirdiyi də söylənilir. Hansı ki, bu məqsədlə Bakıdan da xeyli sayda əsgər cəlb olunduğu vurğulanır.\nGəncədə nə baş verir? Aksiya təşəbbüsünün arxasında hansı məqsdələr dayanır? Bu suallara aydınlıq gətirmək üçün bir sıra siyasətçilərlə söhbətləşdik.\nKlassik Xalq Cəbhəsi Partiyasının (KXCP) sədri Mirmahmud Mirəlioğlunun fikrincə, bu, Yunis Səfərova dəstəkdən daha çox, son zamanlar baş verənlərə hakimiyyətin münasibətidir: “İnanmıram ki, Azərbaycanda təşkilatçısı bilinməyən, “feysbuk”da bu və ya digər statuslarla, həqiqi və saxta profillərlə çağırış edib hər hansı bir tədbir keçirmək mümkün olsun. Amma son baş verən hadisələr – həm Mingəçevirdə baş verən partlayış, həm də Gəncədəki olay hökumətin, bu məsələdə uyğun strukturların hazırlıqlı göstərişi və məsələləri ört-basdır etməsidir. Yəni bunlar diqqəti yayındırmaqdan başqa bir şey deyil. Azərbaycanda təşkilatçısı bəlli olmayan və yaxud təşkilatçısı yalnız statuslarla müəyyənləşən hər hansı bir tədbirin baş tutacağına nəinki başqalarını inandırmaq olar, hətta o adamların özləri belə buna inanmazlar”.\nBu aksiya ilə kimlərisə cəzalandırılmaq üçün zəmin hazırlandığını iddia edən KXCP sədri, son zamanlar baş verənlərin daha öncədən təxmin edildiyini də vurğuladı: “Hakimiyyət növbədənkənar prezident seçkiləri təyin edən zaman verdiyi şərhdə bu məsələni açıq-aydın bəyan eləmişdi. Camaat bunu unudub. İnsanlarımızın yaddaşı dərin deyil, hadisələr sürətlə inkişaf edir deyə, bu məsələ unudulub. Amma, xatırlayırsınızsa, fevral ayının əvvəllərində sərəncam verilən kimi, məmurlar seçkinin növbədənkənar keçirilməsinin, bu haqda sərəncam verilməsini Azərbaycan Cümhuriyyətinin 100 illiyi, tədbirlər planının çoxluğu, məhsul bayramı və s. kimi səbəblərlə əlaqələndirdilər. Bir arqument də o idi ki, seçki payıza qalsa, nəsə baş verə bilər və bu, seçkiyə mane olar, seçkilər zamanı hər hansı təxribatlar gözlənilir, daxildə və xaricdə seçkiləri pozmaq cəhdləri var və s. İndi həmin o unudulan məsələləri yada salır, “payızda seçkilərin keçirilməsinə mane olacaqdılar” fikrinin yanlış olmadığını sübut etmək üçün bir şeylər uydurmalı, bir şeylər eləməlidirlər. Fikir verin, Gəncədə Azərbaycan hakimiyyətinin öz adamlarından başqa sabahkı (bu günkü – müəl.) mitinqdə kimsə iştirak etməyəcək. Ona görə ki, heç bir siyasi dəstək yoxdur. Azərbaycanda artıq formalaşmış bir qayda var. Siyasi partiyalar təşkilində iştirak etmədikləri tədbirdə hətta dəvət olunanda belə qonaq kimi iştirak edirlər. Təşkilatçısı olmayan tədbirlərdə kimsə iştirak eləmir. Ona görə də orda kimsənin iştirakı sual altındadır. Bu, hakimiyyətin planı ola bilər və onların əvəzində nə siz, nə də mən düşünməli, onlara yeni mövzu verməli deyilik. Bir sözlə, bu hadisələr hakimiyyət insanlarımızın başını qatmaqla məşğul olduğu üçün baş verir”.\nVətəndaş və İnkişaf Partiyasının (VİP) sədri Əli Əliyev də Gəncənin girəcəyində Daxili Qoşun əsgərlərinin toplandığını deyib: “Aldığım məlumata görə, bu gün (dünən – red.) 30-a yaxın şəxs həbs olunub. Amma sabah (bu gün – red.) nə baş verəcəyindən xəbərim yoxdur. Hesab edirəm ki, bu cür spontan tədbirin keçirilməsi hakimiyyətə yeni repressiyalara başlamaq üçün əsas ola bilər”.\nƏvvəlki məqaləQazaxda avtomobil çobanı və qoyun sürüsünü vurdu – 57 HEYVAN TƏLƏF OLDU\nNövbəti məqalədəXaricdən idarə olunan 7 qeyri-qanuni dini icmanın fəaliyyətinin qarşısı alınıb – RƏSMİ


İşarə dilini öyrənməyin asan yolları [Video]\nİşarə dilini öyrənməyin asan yolları\nThomas Nelson “CopyCAT” adlanan video oyun oynayır— işarə dilini öyrənmək üçün xüsusi və əyləncəli üsul...\nDoktorlar onun kar olduğunu təsbit edəndə Tomas iki yaşındaydı.\nOnun anası Şeril deyir ki, “Mən onun kar olduğunu öyrəndiyimdə ağlıma gələn ilk düşüncə bu oldu: Mən ondan heç vaxt “səni sevirəm” kəlməsini eşitməyəcəyəm."\nŞeril dərhal işarə dilini öyrənməyə başladı. Ancaq bu asan deyildi. Araşdırmalar göstərir ki, eşitmə problemi olan uşaqların valideyinlərin 75 faizi heç vaxt işarə dilini mükəmməl öyrənə bilmirlər.\nThad Starner bildirir ki, bu o deməkdir ki, uşaqların sadəcə 25 faizi ev şəraitində işarə dilini yaxşı öyrənə bilirlər. Onlar bu dili öyrənməkdə geridə qalıblar və məktəblərdə dərsləri tam anlaya bilmirlər.\nMilli Elm Fondunun dəstəyi ilə kompüter mütəxəssisi Thad Starner və onun Corciya Texniki İnstitutundakı komandası kar və eşitmə problemi olanlar üçün işarə dilini asanlaşdıran “Copycat” kimi interaktiv cihazlar təkmilləşdirirlər. Məsələn bu “SMARTSİGN” adlanan mobil telefon applikasiyası sözdə ilişib qalan qeyri-kar adamlara kömək edir.\nCef Vilson oğlunun eşitmə problemi olmamasına baxmayaraq, O, Vyatta onun dil açmasına bir neçə ay qalmış elementar işarələri öyrətməyə başlayıb.\nCef Vilson: "Hər dəfə biz Vyatta bir şüşə süd verəndə, biz bu işarəni edirik. Bu Amerika İşarə Dilinin süd üçün işarəsidir. Nəhayət o bunu heç bir göstəriş olmadan etməyə başlayacaq."\nBeləliklə şüşəsi üçün ağlamaq yerinə... o, işarə edir.\n“CopyCAT” ilk olaraq siniflərdə istifadə üçün inkişaf etdirilib. Thomas hərəkət senzorları olan əlcək taxıb. Kamera onun hərəkətlərini izləyir. Nə zaman ki, o düzgün işarəni göstərir, o buna görə xal qazanır və növbəti mərhələyə keçir..\nThad Starner: "...uşaqlar pişik İrisə pis canavarların oğurladığı qiymətli daşları və ya balqabaqı tapmaqda kömək etməlidirlər..."\nStarnerin komandası çəkilişləri çizgi filmlərinə yerləşdirirlər - beləliklə eşitmə problemi olanlar nüansları və zarafatları anlaya bilirlər.


Dünya yenidən bölüşdürülür — ABŞ-Rusiya SİYASİ OYUNLARI '; // item += '\nDünya yenidən bölüşdürülür — ABŞ-Rusiya SİYASİ OYUNLARI\nSiyasi analitik Tahir Cəfərli\nSSRİ dağıldıqdan sonra dünyada baş verən hadisələri şərh etməsək, indiki dövrdə nə baş verdiyini obyektiv şəkildə dərk etmək qeyri mümkündür. Ancaq bununla belə dərinə getsək görərik ki, SSRİ-nin dağılması, soyuq müharibəyə son qoysa da, dünyada heç də gərginlik azalmadı. Əksinə, istər postsovet, istərsə başqa regionlarda bir-birinin ardınca silahlı toqquşmalar və müharibələr baş verməyə başladı.\nƏgər SSRİ dövründə geosiyasi tarazlıq saxlanılmışdısa və buna qarant idisə, bu ölkənin dağılması bu tarazlığı pozdu və ölkələr arasında ciddi qarşıdurmalar, siyasi ambisiyalar özünü göstərdi.\nSSRİ-nin dağılmasında heç də ABŞ-ın istər iqtisadi, istərsə siyasi marağı olmamalı idi. SSRİ-ni dağıdan Avropa ölkələri oldu və bu dağıntıdan çox məharətlə istifadə edib, Avropa birliyində, SSRİ-yə bənzər, yeni bir güc mərkəzində birləşdilər və ABŞ-a rəqib bir dövlət qurumu kimi dünyaya meydan oxumağa başladılar. Onların “Yevroya” keçməsi Köhnə dünya ilə yeni dünya arasında gərginliyi daha da artırdı.\nÖtən əsrin 90-ci ilin axırlarında Almaniyanın kansleri Şroder “İnterneşnl politik” jurnalında yazırdı ki, “ABŞ-ın təzyiqindən qurtarmağımıza səbəb SSRİ-nin dağılması oldu və biz ABŞ-dan silah almağı birə beş azaltdıq. Bunu Rusiyadan Avropaya qarşı təhlükənin olmaması ilə izah etmək olar”.\nDoğrudan da Boris Yeltsin komandası dünyada və regionda baş verən hadisələrə biganə yanaşırdı. Bütün bunlar isə Rusiyanın dağılmasına aparırdı.\nRusiyanın Çeçen müharibəsini uduzması, Rusiya Hərbi Sənaye kompleksinin çökməsindən, ölkənin bünövrəsi olan iqtisadiyyatın çökməsinin nəticəsi idi. Odur ki, Rusiyaya, daha doğrusunu desək, dağılmağa hazır olan Rusiyaya yeni liderin, ağlı başında olan liderin gəlməsinin vacibliyi hamı tərəfindən hiss olunurdu. Nəticədə xüsusi xidmət orqanları Vladimir Putini ortaya çıxardılar. Vladimir Putinin gəlişi həmin an dağılmanın qarşısını ala bilmədi. Ancaq onun tutduğu mövqenin konkret konturları görünmürdü. Boris Yeltsin komandası ölkəni uçuruma aparırdı. ABŞ kimi ölkənin ağlına belə gəlməzdi ki, Rusiya Boris Yeltsinin dağıntısından sonra ayağa qalxa bilər. Çünki Rusiya Avropanın və ABŞ-n xammal bazasına çevrilmişdi, hasil etdiyi neftin hesabına yaşayırdı. Neftin qurtarması bu ölkəni də SSRİ-nin gününə salacaqdı. ABŞ onun rəqibinə çevrilən və gündən günə ona təzyiqlərini artıran Avropa Birliyi maraqlandırırdı, Avropanın ipini əlindən çıxarırdı. Çünki Avropanın ondan hərbi asılılığı azalırdı. NATO-nun Şərqə genişləndirilməsi siyasətini ortaya atmaqla ABŞ yenə də iqtisadi marağını güdürdü. Həm də bu yeni bazaların yaradılmasına gətirib çıxarırdı. Bütün bunlar heç də az gəlir deyildi. Müəyyən mənada dağılmaqda olan hərbi sənaye kompleksini saxlamağa imkan verirdi. ABŞ Amerikanın bu siyasətinə qarşı gedən Avropa Birliyinin ideoloqu və yaradıcılarından biri olan Şroderi Angela Merkellə əvəz etsə də, NATO-nun Şərqə doğru hərəkətini gücləndirsə də, ölkədə tüğyan edən iqtisadi böhranın qabağını ala bilmədi. Çünki ABŞ-ın hərbi sənaye kompleksi gedirdi, böyük-böyük sənaye kompleksləri və nəhəngləri bağlanırdı, şəhərlər boşalırdı.\nABŞ-ın iqtisadi böhranın səbəbi Avropa və başqa ölkələrin buradan daha yüksək texnologiyalı silahının almamsı idi. Bununla belə, ABŞ dünyada yeganə fövqəl dövlət olaraq qalırdı, iqtisadiyyatının çatışmayan maliyyəsini Beynəlxalq Valyuta Fondu və Mərkəzi Bank vasitəsilə həll edirdi. Daha düzünü desək, “yaşıl kağızlarını” istədiyi qədər kəsirdi və çatışmayan yırtıqlarını doldurur və dünyaya satırdı. Odur ki, ABŞ özünü saxlayırdı. Ancaq zavod və hərbi kompleksləri dayanırdı.\nABŞ-a az-çox bələd olanlar yaxşı bilirlər ki, hərbi sənaye kompleksləri bu ölkənin büdcəsinin 80 faizindən çoxunu təşkil edirdi. Yəni, böyük gəlir gətirirdi. SSRİ dağılandan sonra, hərbi sənaye kompleksləri çökməyə başladı və ABŞ düşdüyü bu bəladan çıxmaq üçün yollar axtarırdı.\n11 sentyabr teraktının kimlər tərəfindən törədildiyinə toxunmadan, ABŞ-ın qloballaşma və “xaos siyasətinin” mahiyyətini anlamaq qeyri mümkündür. Bunlar bir-birləri ilə sıx əlaqələri məsələlərdir.\n11 sentyabrdan sonra ABŞ başqa ölkələrə qarşı ciddi təziqlərə keçdi və ABŞ-n xüsusi orqanları tərəfindən hazırlanmış “idarə olunan xaos” siyasəti başladıldı. İndiyə qədər bu siyasətin mahiyyətini dünya ölkələrinin analitik mərkəzləri təhlil etsələr də, ancaq dünyada xaos yaratmağın ABŞ-a nə verdiyini anlaya bilmirlər. Fikir verin, “ərəb baharı”, İraq və Əfqanıstan, Suriya və başqa ölkələrdə qarşıdurma yaratmaqla ABŞ öz silahlarının satışı üçün bazar yaradırdı. Bununla da ABŞ öz hərbi sənaye kompleksinin qüdrətini saxlamaq istəyirdi. Bu o qədər cüzi idi ki, ABŞ hərbi sənaye kompleksini daha da gücləndirmək üçün yeni yollar axtarırdı. Bunun isə yeganə çıxış yolu Avropanı 1991-ci il səviyyəsinə gətirmək idi. Yəni, elə etmək lazım idi ki, Avropa ABŞ-dan yüksək texnologiyalı silahlar alsın.\nABŞ-n xarici siyasətinin motivlərin başa düşmək üçün onun iqtisadi maraqlarının hara yönəldiyini görmək lazımdır.\nAvropa İttifaqı günbəgün güclənirdi, avronun qiyməti dollardan yüksək idi. Buna görə də ABŞ siyasətçilərinin bir yolu qalırdı – Rusiyanı aktivləşdirməklə Avropanı yenidən qorxuya salmaq.\nİndiyə qədər çoxları ABŞ-Rusiya münasibətlərinin mahiyyətini başa düşməyiblər. ABŞ-ın Avropaya qarşı siyasətinin mahiyyəti onları ruslarla qorxutmaq, ötən sərin 90-ci illərində olduğu kimi silahlanmağa vadar etməkdir. Bunun arxasında ABŞ-ın özünün dövlətçilik marağı durur.\nUkrayna hadisələrinə baxsaq görərik ki, bu hadisələrin başında ABŞ dururdu. Viktor Yanukoviç hökumətinin Almaniya, Fransa və Rusiya ilə danışıqlarına və ciddi saziş bağlamalarına baxmayaraq, bu ölkədə ABŞ-ın xüsusi orqanları siyasi çevriliş etdilər. Ən maraqlısı da bu çevrilişin qabağını almağa qadir olan Rusiya Yanukoviçə dayaq durmadı. Burada “niyə?” sualı ortaya çıxır. Əvvəla, Rusiya bu gedişilə Luqansk və Donbası qapazladı. Üstəlik də Krımı öz tərkibinə qatdı. Maraqlısı odur ki, Krım sahillində lövbər salan ABŞ donanması da Rusiyaya qarşı bir təzyiq göstərmədi. Bununla da ABŞ Krımın ilhaqına açıq şəkildə göz yummuş oldu. Məgər ABŞ Rusiyadan qorxurdu?\nRusiyanın Krımı almasına niyə göz yumduqlarını düşündükdə, maraqlı bir sual yaranır: ABŞ Krımım Ukraynadan getməsinə göz yummaqla, hansı məqsədi güdürdü?\nƏlbəttə ki, Avropanı Rusiya ilə qorxutmaqla onları da öz tərəfinə çəkirdi. Ən əsası isə NATO-nun Şərqə genişlənməsini gücləndirirdi. Krım Ukraynadan çıxandan sonra Avropa məcbur olub ABŞ-dan aldığı bahalı silahların həcmini bir neçə dəfə artırdı. Bununla da ABŞ büdcəsinin statistikası hərbi sənaye kompleksinin büdcəyə verdiyi gəlirlərin artdığını göstərməyə başladı.\nQərbin Kremlə qarşı Avropa-Rusiya əlaqələrini zəiflətmək məqsədi güdən sanksiyaları “qoca qitənin” bir çox ölkələrini diz üstə qoydu. Rusiya isə bu sanksiyalardan istifadə edib, ölkənin özü-özünü təmin etmək mexanizmini işə saldı. Faktiki olaraq da Rusiya bu sanksiyalardan faydalandı. Ən əsası da keçmiş Sovet Respublikalarının kənd təsərrüfatını işə saldı.\nSonradan Avropanı diz üstə qoymaq üçün ABŞ bu ölkələrə təzyiqlərini daha da artırdı. Suriyadan və başqa ölkələrdən olan qaçqınları Türkiyə vasitəsi ilə Avropaya yönəltdi və Yaxın Şərqdə İŞİD-i hazırlamaqla “idarə olunan xaos” yaratdı. Yaxın Şərqdəki müharibə Avropaya qaçanların sayını artırdı və ölkəni ciddi iqtisadi problemlər qarşısında qoydu. Bununla belə, Ukraynada vətəndaş müharibəsini gücləndirməklə, Avropa qitəsini təhlükə qarşısında qoydu. Bu reallığı görən Avropa Birliyi məcburiyyət qarşısında qalıb, ABŞ-ın diktəsi ilə hərəkət etməyə başladı.\nSuriyada Əsəd hökumətini müdafiə edən Rusiyanın vəziyyətini Əfqanıstandakı SSRİ-nin vəziyyətinə düşəcəyinin proqnozlaşdıran Avropa analitikləri yanıldılar. Xəzər dənizindən atılan “ Kalibri ” qanadlı raketi dünyanın siyasi xəritəsini dəyişdi və ABŞ-ın “idarə olunan xaos” siyasətinə son qoydu. Dünyada iki güc düşərgənin yaranma prosesi başladı. Dünya monopolyarlıqdan polipolyarlığa keçdi.\nYeni prezident Donald Trampı hakimiyyətə gətirən Mərkəzi Kəşfiyyat İdarəsi onun qarşısında proteksionizmə qayıtmaq tələbini qoydu. Ona görə də hazırda Donald Tramp bu siyasəti həyata keçirir. Nəticə də göz qabağındadır. ABŞ-n son statistikasına baxsanız görərsiniz ki, işsizlik tamamilə azalıb, bağlanmış zavod və komplekslər işə salınır, əhali boşalmış şəhərlərə geri qayıdır, hərbi sənaye kompleks var qüvvəsi ilə işləyir.\nYeni sanksiyaların irəli sürülməsi, Avropanın başına yeni qapazdır və oranın birliyini dağıtmaqdır. Bu dağıntı prosesi İngiltərədən başladı və hazırda Katoloniyada davam edir və edəcək də!\nBaşqa regionlara keçməsi də göz qabağındadır. Əlbəttə ki, bütün bunlar Avropanı çökdürmə üçün ABŞ proteksionist siyasətidir.\nRusiya qarşı sanksiyaların mahiyyəti Avropaya gedən enerji koridorunu bağlamaq və Avropa ölkələrini tamamilə ABŞ qazından asılı vəziyyətə salmaqdır. Bunu etməklə ABŞ bütün dünyaya diktə siyasətinə keçdi və beləliklə bütün dünyanı, ilk növbədə Avropanı özündən asılı vəziyyətə salır.\nABŞ rus neft və qazının Avropaya getməsinin qarşısını almaqla, ilk növbədə bu ölkəyə iqtisadi zərbə vurmaq niyyətində olduğunu açıq şəkildə göstərir. Əslində isə enerji koridorunu bağlamaqla Avropanı tam özündən asılı vəziyyətə salır.\nDonald Trampın aqressiv siyasətinin mahiyyəti dövlətçiliyi nöqteyi-nəzərindən ABŞ-ın xeyrindir. Əslinə qalsa, ancaq bu ölkənin xeyrindir. Belədirsə, bəs nə üçün anti-Tramp hərəkatı güclənir? Səbəb Avropa ilə ciddi siyasi əlaqələri olan və proteksionizmə qarşı olan siyasətçilərdir. Onlar Donald Trampa qarşı getməklə faktiki olaraq özlərinin dağıdıcı siyasətlərini ört-basdır edirlər. Çünki ölkənin keçmiş iqtisadi gücünü bərpa etmək üçün onun apardığı xarici siyasət birbaşa ABŞ-n maraqlarına xidmət edir və onların dağıdıcı siyasətinin iç üzünü açır.\nDonald Tramp çıxışlarının birində deyirdi: “Amerikanın zavodları, sənaye kompleksləri dağıdılıb, dünyanın bütün ölkələrinə yayılıb. ABŞ şirkətləri isə bu və ya digər ölkədən gələn materialların və hissələrin yığması ilə məşğuldur. Müharibə baş versə, ABŞ tam şəkildə pis vəziyyətdə qalar. Bir müttəfiqi məğlubiyyətə uğrasa, liberalların qlaballaşma siyasəti olan inteqrasiya ölkəni pis vəziyyətdə qoyacaq. Odur ki, bütün zavodlar və komplekslər ABŞ-a qayıtmalıdır”.\nBu siyasətin nəticəsidir ki, indi ABŞ-da ciddi dirçəliş var və hərbi sənaye kompleksinə daxil olan nə varsa işləməyə başlayıb. Bu isə ABŞ-ın daha da güclənməsi deməkdir.\nSual oluna bilər bəs Rusiya? Hər ölkənin özünü saxlamaq mexanizmi var. Stansiyalar dövründə və Ukraynada baş verən hadisələr Rusiya siyasətçilərin sanki yatmış yuxudan ayıltdı. Rusiyanı ayı ilə müqayisə edirlər. Ayının bir xüsusiyyəti var, qış yuxusundan ayılan kimi öz meşəsini qaydaya salmağa çalışır, qayda-qanun yaradır və onun meşəsinə girən başqa heyvanların ayağını oradan ayırır. Bu saat Rusiya yuxudan oyanmış ayını xatırladır...


Dünya ölkələri yenidən sərhədləri bağlamağa - BAŞLAYIR - FED.az\nCənubi Afrika Respublikasında koronavirusun yeni ştammının aşkar edilməsindən sonra Avropa, Amerika və Asiyada bir çox ölkələr sərhədlərdə məhdudiyyətlərlə bağlı qərar qəbul edir.\nEləcə də bax: Təhlükəli koronavirus variantı aşkar edilib - DAHA YOLUXUCUDUR VƏ PEYVƏND TƏSİR ETMİR\nFED.az biznes və maliyyə xəbərləri portalı Oxu.az-a istinadən xəbər verir ki, alimlərin fikrincə, sözügedən ştamm mövcud peyvəndlərə qarşı dayanıqlı ola bilər. Bu isə Avropa və Asiyada yeni dalğa təhlükəsinə səbəb ola bilər.\nArtıq Böyük Britaniya Cənubi Afrika ölkələrindən uçuşları məhdudlaşdırır. Sözügedən regiondan ölkəyə qayıdan britaniyalılar isə karantin müddətini keçməli olacaqlar. Avropa Komissiyasının prezidenti xanım Ursula fon der Lyayen də Aİ-nin də CAR və ona qonşu ölkələrlə uçuşları dayandırmaq niyyətində olduğunu açıqlayıb.\nHindistan hökuməti isə regionlar üçün CAR-dan və Cənubi Afrikanın digər ölkələrindən gələnlərin yoxlanılması ilə bağlı tövsiyə verib.\nBununla yanaşı, Türkiyə, Rusiya, Səudiyyə Ərəbistanı, BƏƏ, Kanada, İsveçrə, Misir, ABŞ, Almaniya, İsrail, Sinqapur, Bəhreyn, İtaliya, Mərakeş, Fransa, Çexiya, Avstriya, Malayziya kimi çoxsaylı dövlətlər də Afrika, xüsusilə də CAR-dan bu ölkələrə uçuşlara məhdudiyyətlər tətbiq edib.\nSağlamlıq 23 Yan 2022\nSağlamlıq 22 Yan 2022\nAzərbaycanda koronavirus xəstələrinin karantin müddəti - AZALDILIR


Gəncədə şəhid mayor Sərxan Muxtarovun barelyefinin açılışı olub\nAna səhifə / YAP xəbərləri / Gəncədə şəhid mayor Sərxan Muxtarovun barelyefinin açılışı olub\nQırx dörd günlük Vətən müharibəsində şəhid olmuş mayor Muxtarov Sərxan İlqar oğlunun yaşadığı evdə barelyefinin açılışı olub.\nAçılış mərasimində şəhidin ailə üzvləri, Milli Məclisin deputatı Naqif Həmzəyev, Yeni Azərbaycan Partiyası Gəncə şəhər təşkilatının əməkdaşları, Nizami və Kəpəz rayon bələdiyyələrinin sədrləri, şəhidin yaxınları, dostları və içtimaiyyət nümayəndələri iştirak ediblər.\nMərasimdə Prezident, Müzəffər Ali Baş Komandan İlham Əliyevin rəhbərliyi ilə qazanılan Qələbədə şəhid olan əsgərlərimizin cəsarətindən danışılıb, Vətən qarşısında öz borclarını ləyaqətlə yerinə yetirənlərin xatirəsinin xalqımız tərəfindən daim əziz və uca tutulacağı söylənilib.\nMillət vəkili Naqif Həmzəyev çıxış edərək bildirib ki, Azərbaycan 44 günlük Vətən müharibəsində bir yumruq olaraq düşmənin başını əzib və ərazi bütövlüyünü bərpa edib. Ölkəmizin dünyada nüfuzu və layiqli yeri Vətən müharibəsindəki Zəfərdən sonra daha da möhkəmlənib. Vətən üçün canından keçən qəhrəmanların, Sərxan kimi şəhidlərimizin əziz xatirəsi xalqımızın qəlbində əbədi yaşayacaq.\nŞəhidin yaxınları Onun haqqında xatirələrini, igidliyi, şücaəti barədə danışıblar. Şəhid ailələrinin, qazilərin problemlərinin, sosial-məişət məsələlərinin həllinin dövlətimizin diqqət mərkəzində olduğu xüsusi vurğulanıb şəhid ailələrinin, qazilərimizin hər zaman olduğu kimi Prezident İlham Əliyevin və Birinci vitse-prezident Mehriban Əliyevanın diqqət və qayğısı ilə əhatələndiyini qeyd edib, göstərilən diqqətə və qayğıya görə dərin minnətdarlıqlarını bildiriblər.\nSonra barelyefin açılışı olub, önünə tər gül dəstələri düzülüb.\nŞəhid Sərxan Muxtarovun ailəsi onlara göstərilən diqqət və qayğıya görə Müzəffər Ali Baş Komandan İlham Əliyevə, Birinci vitse-prezident Mehriban xanım Əliyevaya təşəkkürünü bildirib.\nQeyd edək ki, Azərbaycan Silahlı Qüvvələrinin mayoru, Vətən müharibəsi iştirakçısı Sərxan Muxtarov Heydər Əliyev adına Azərbaycan Ali Hərbi Məktəbində təhsil alıb. Vətən müharibəsi dövründə Müdafiə Nazirliyinin müxtəlif hərbi hissələrinin tərkibində Ağcabədi, Ağdam, Qazax, Qubadlı və Sərhəd Qoşunlarında hərbi xidmətdə olub, qəhrəmancasına döyüşüb. Mayor Sərxan Muxtarov 2020-ci il sentyabrın 27-də Azərbaycan Silahlı Qüvvələri tərəfindən Ermənistanın işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak edib. Füzulinin, Cəbrayılın, Qubadlının, Laçının və Zəngilanın azadlığı uğrunda gedən döyüşlərdə vuruşub. Müharibə bitdikdən sonra Qubadlı rayonunda xidmətini davam etdirən tabor komandiri Sərxan Muxtarov 12 yanvar 2021-ci ildə həmin yerdə vəzifə başında minaya düşərək şəhidlik zirvəsinə ucalıb.\nMuxtarov Sərxan İlqar oğlu Azərbaycan Prezidenti İlham Əliyevin Sərəncamına əsasən ölümündən sonra "Vətən uğrunda" medalı ilə təltif edilib.


Cənab İlham Əliyev növbəti dəfə möhtəşəm qələbə qazanacaq\nYAP Göygöl rayon təşkilatı Yeni Azərbaycan Partiyasının prezident seçkilərində namizədi cənab İlham Əliyevin təbliğat-təşviqat kampaniyası çərçivəsində Çaylı, Pənahlılar və Dozular kəndlərində seçicilərlə görüşlər keçirib\nDünən Yeni Azərbaycan Partiyası (YAP) Göygöl rayon təşkilatı YAP-ın prezidentliyə namizədi cənab İlham Əliyevin təbliğat-təşviqat kampaniyası çərçivəsində Çaylı, Pənahlılar və Dozular kəndlərində seçicilərlə görüşlər keçirib.\nGörüşləri giriş sözü ilə açan Yeni Azərbaycan Partiyasının Göygöl rayon təşkilatının sədri Turani Əliyev deyib ki, Azərbaycan ictimaiyyətinin Yeni Azərbaycan Partiyasına inamı Heydər Əliyev ideyaları və Prezident İlham Əliyevin siyasəti ilə bilavasitə əlaqədardır. “YAP ölkəmizin siyasi həyatında uğurla fəaliyyət göstərir və bu gün cənab Prezident İlham Əliyevin rəhbərliyi ilə yeni-yeni nailiyyətlər qazanır. Əminliklə bildirmək olar ki, xalq qarşıdan gələn seçkilərdə partiyamızın Sədrinə səs verəcək və cənab İlham Əliyev əzəmətli qələbə qazanacaq”.\nDaha sonra çıxış edənlər - Azad Mehdiyev, Adil Qarayev və digər seçicilər bildiriblər ki, Göygöl seçiciləri həmişə olduğu kimi bu dəfə də fəallıq göstərəcəklər. Seçicilər əmin olduqlarını qeyd ediblər ki, bu seçkilər də cənab İlham Əliyevin qələbəsi ilə nəticələnəcək.


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n Ərəblər bu qızı istəyirlər – fotolar\n03 Sentyabr 2015 / 2:47 / Baxış sayı: 110 İslam dinini qəbul edən ingilis Rozzi Sofi müsəlman olduqdan sonra ərəb ölkələrinin böyük diqqəti ilə qarşılaşıb.\nAxşam.az xarici mətbuata istinadən xəbər verir ki, xristian ailədə dünyaya gələn Rozi artıq bir çox ərəb televiziyasından dəvət aldığını və bu yaxınlarda Livana yola düşəcəyini deyib. Əvvəllər ateist olduğunu söyləyən gənc qızın islamla tanışlığı rəfiqələrinin vasitəsilə başlayıb:\n“İslamın nə qədər gözəl bir din olduğunu indi başa düşdüm. Bu səbəbdən müsəlman olmağa qərar verdim”. Rozinin müsəlman olması ətrafındakı bəzi insanlar tərəfindən heç də xoş qarşılanmayıb.